Diskoetxeak diskoei aplikatutako BEZa %16tik %4ra jaisteko eskatu du | Consumer\nDiskoetxeak diskoei aplikatutako BEZa %16tik %4ra jaisteko eskatu du\nUste du neurri horrek salmentak areagotu eta pirateria nabarmen geldiaraz dezakeela\nIndustria diskografikoak diskoei aplikatutako BEZa %16tik %4ra murrizteko eskatu zuen atzo Bruselan, liburuekin, egunkariekin, aldizkariekin eta gainerako kultura-produktuekin gertatzen den bezala, Europar Batasunerako (EB) interes kulturaleko ondasun edo zerbitzu gisa kalifikatuta. Diskoak, aldiz, BEZaren tasa normalarekin zergapetzen dira; tasa hori herrialde batzuetan %25era iristen da (Espainian, %16).\nFrances Moore Nazioarteko Federazio Fonografikoko Europarako zuzendariak plataforma bat aurkeztu zuen atzo, ekoizleek, editoreek, banatzaileek eta musika-artistek osatua, Europako Batzordeari zerga horren murrizketa eskatzeko berariaz sortua.\nPirateria, Interneteko doako eskaintza eta binilozko diskoak ordezkatzeko prozesuaren amaiera industriaren marjinak murrizten ari dira, eta etorkizuna zalantzan jartzen dute. Hain zuzen, Federazioaren datuen arabera, munduko salmentak 4,1 milioi unitatetik behera jaitsi ziren 1997an, eta 3,3 milioira, iaz.\nSektorearen ustez, BEZaren murrizketak nabarmen geldiaraz dezake pirateria, eta salmentak %40raino handitu hiru urtean, prezioa 15 eurotik behera jartzeko aukera emango bailuke, “erosteko joera areagotzen duen atalase psikologikoa”, dio Frantziako Gobernuak, ekimenaren aldekoa baita.\nEkoizpen- eta banaketa-kateko ordezkari guztiek konpromisoa hartu zuten, atzo, azken bezeroari gobernuek ematen duten beheraldiaren tartea bere horretan uzteko. Kopia piratekiko interesa galtzeak neurri hori ekarriko lukeela uste da, eta horrek soberan konpentsatuko luke fiskorako diru-sarreren murrizketa.\ndiskoak erredukzio IVA-eu


Euskaltel Taldeak kudeaketa adimenduneko zerbitzua eskainiko die Ecolaundryren zentroei\nTelekomunikazio-taldeak aplikazio berezi bat garatuko du garbitegien erabiltzaileentzat, Euskaltel Liferen eta Ecolaundryren funtzioak bateratuko dituena.\nKonpainiak erabaki du B2B sektorean hazten jarraitzea, bere negozio-planaren ardatz nagusitzat jotzen baitu. Lan egiten duen merkatuetan, % 60tik gorako kuota du dagoeneko ETEetan, bulego txikietan eta etxeko bulegoetan.\nBilbon, 2019ko otsailaren 19an. Euskaltel Taldea Ecolaundry konpainiaren hornitzaile teknologikoa izango da. Operadoreak Gauzen Interneten oinarritutako soluzio bat garatuko du Ecolaundryk Espainia osoan dituen 150 zentroetarako, eta, hari esker, urrutitik kudeatu ahal izango dira garbitegiak, mugikorreko aplikazio baten bidez; gainera, sentsoreak jarriko ditu Euskaltel Taldeak zentrootan errendimendua eta segurtasuna areagotzeko.\nEuskaltel Life plataformaren bidez, zeinak aukera ematen baitu lokal bateko hainbat gailu integratzeko eta beste batzuekin konektatzeko (esaterako, mugikorrak, smartwatchak, eta abar), garbitegietako erabiltzaileek eta kudeatzaileek negozioa monitorizatzeko eta kontrolatzeko aukera izango dute une oro, operadoreak garbitegietan instalatuko dituen sentsore ugariri esker: mugimendua eta soinua hautematen duten sentsoreak, zaintza-kamerak, entxufe adimendunak eta makinen urrutiko kontrola.\nPauso horren bidez, Ecolaundryk Euskaltel Taldea aukeratu du bere lan-prozesuak digitalizatzeko eta giza baliabideak kudeatzeko; hala, saldu osteko denbora-epeak eta frankizien arreta hobetuko ditu, eta abantaila nabarmen bat izango du lehiakideen aurrean.\nFrancisco Arteche Euskaltel Taldeko zuzendari nagusiak honela dio: "Euskaltel taldea abangoardian dago, eta berrikuntza- eta eraldaketa-proiektu ugari garatzen ditu konpainia eta erakunde askorentzat. Ecolaundryrekin egin dugun aliantzari esker, adimen domotikoz hornituko ditugu bere garbitegiak, hala negozio-eredua optimizatzeko eta erronka teknologiko berrietarako soluzio egokiak eskaintzeko".\nRamón González Ecolaundryko zuzendari nagusiaren arabera: "Gure eraldaketa-prozesu digitalak helburu garbia du: establezimenduen kudeaketa integrala urrunetik egitea Gauzen Internet (IoT) teknologiaren bidez, online ordaintzeko plataforma bat martxan jartzea eta bezeroei esperientzia ezin hobea eskaintzea. Soluzio horri esker, Euskaltel Taldea gure bidaide aditua bihurtu da, eta balio erantsi bat ematen digu frankizia gisa, gainerakoetatik bereizten laguntzen diguna. Soluzio berriak, gainera, gure lehiakortasuna hobetzen lagunduko digun informazio ugari eskainiko digu"\nHazkuntza B2B merkatuan\nEuskaltel Taldeak, bere negozio-ereduan, konpainia txiki, ertain zein handien partner nagusi bihurtu nahi du soluzio teknologikoak eskaintzeko. Era horretan, konpainia B2B merkatuko liderra da enpresa txiki eta ertainetan, bulego txikietan eta etxeko bulegoetan, % 60tik gorako kuota duela lan egiten duen merkatuetan.\nEra berean, jakitun izanik zer bilakaera teknologiko gertatzen ari den konpainien negozio-ereduetan eta erabiltzaileen kontsumo-ohituretan, Euskaltel taldea pauso bat aurrera egitera doa bezeroari eskaintzen ari zaien zerbitzuetan, enpresa, erakunde eta partikularren aliatu nagusia izan nahian erronka teknologiko berrietan aurreratzeko. Horretarako, konpainiak enpresa-sektorean haztea jarri du egungo negozio-planaren ardatz nagusien artean.\n"Gure eskaintza eta aukera hobetzeko konpromisoaren bitartez, hazi egin gara hala enpresa txiki eta ertainetan nola kontu handietan, eta horrek negozio-aukera berriak ireki dizkigu esparru horretan. Gure xedea da segmentu horretan hazten jarraitzea, produktu eta teknologia berriak garatuz, bezeroei bizitza errazago egiteko", dio Artechek.\nGainera, alor eta produktu berriak garatzeari dagokionez, gai hauekin lotutako teknologiak indartzen ari da Euskaltel Taldea: WiFia eta mugikortasuna, adimen artifiziala (AI), gauzen Internet (IoT), 4.0 industria, aplikazioak, eta, oro har, teknologia berria, ezin konta ahala negozio-aukera ireki baitituzte. Alor horietan posizionamendu garbi bat lortuta, konpainiak abiapuntu sendo bat hartzen du ez bakarrik hazkundean jarraitzeko baizik eta IKT-soluzioen hornitzaile gisa duen eskaintza zabaltzeko eta merkatu-segmentu berrietara iristeko gaitasuna handitzeko.


Harakintza industrian hasi nahi dutenentzako ikastaroa antolatu du Udal Elkarteak - Orioko Udala\nUrriak 03, 2018\nElikagaien industrien baitan diseinatutako ikastaroaren helburua da inguruko langabeen lanbide kualifikazio eta konpetentziak egokitzea; batez ere, lan merkatura sarrera errazteko eta enpleagarritasuna hobetzeko. Kasu honetan, guztira, 5 hilabeteko prestakuntza jasoko dute harakintza industrian murgildu nahi duten langabeek.\nIkastaroa erabat doan izango da.\nIkastaroaren helburua eta landuko diren gaitasunak\n5 hilabeteko iraupena, 5 prestakuntza-modulu\nAzaroaren hasieran hasi eta 5 hilabeteko iraupena izango du prestakuntzak. Guztira, 510 orduko prestakuntza-ziurtagiria eskainiko da. Ikastaroa gazteleraz eskainiko da eta doan izango da. Eskolak URKAIKO baserritarren kooperatibak Zestoan duen egoitza nagusian izango dira.\nHaragi- prestakin freskoen elaborazioa (90 ordu).\nUrola Kostako Udal Elkartea, Enpplegu Zerbitzuak (Olaia Sainz)


Udako atsedenaren ostean, ohiko jardunera itzuliko da Plaza Ondo jubilatuen elkartea - Azkoitia - Maxixatzen.eus\nUdako atsedenaren ostean, ohiko jardunera itzuliko da Plaza Ondo jubilatuen elkartea\nMaxixatzen.eus 2019-09-06 15:00\nPentsiodunek uztailean egin zuten elkarretaratze bateko irudia.\nPentsio duinak aldarrikatzeko elkarretaratzeak egiten hasiko dira datorren astelehenean, eta aurrerantzean martxan izango dira aisialdiko ekintzak. Irailaren 4tik 25era itxita egongo da jubilatuen taberna.\nUdako atsedenaren ostean, ohiko jardunera itzuliko da Plaza Ondo jubilatuen elkartea. Hain zuzen ere, pentsio duinak aldarrikatzeko elkarretaratzeak egiten hasiko dira berriz, eta aisialdiko jarduerak ere martxan jarriko dituzte.\nDatorren astelehenean, irailak 9, egingo dute pentsiodunek uda osteko lehen elkarretaratzea. Ohi bezala, 12:00etan elkartuko dira, plazan.\nBestalde, aisialdiko ekintza hauetan parte hartzeko aukera izango da aurrerantzean: margo saioak astearteetan izango dira, 18:00etatik 20:00etara; puntua eta kakorratz-lana landuko dute astelehenetan eta asteazkenetan, 17:00etatik 19:00etara; eta gurutze-puntu eta puntu saioak astearteetan eta ostiraletan 15:00etatik 17:00etara eskainiko dituzte. Informazio gehiago edo izena eman nahi izanez gero, bulegora joan beharko dute herritarrek, betiko ordutegian.\nEra berean, jubilatuen taberna itxita egongo dela jakinarazi dute Plaza Ondo elkartekoek, oporrak direla eta. Irailaren 4tik 25era bitartean egongo da gunea itxita, bi egunak barne. Dena dela, taberna itxita egonagatik, lokala zabalik izango da interesa dutenentzat. .


Bertsoz bertso, harrobia sortzen - Busturialdeko Hitza : Busturialdeko Hitza\nBertsoz bertso, harrobia sortzen\nBariku arratsaldean elkartu ziren, eta domeka eguerdira bitartean jolasak, musika eta hamaika ekintza egin zituzten. Adinaren arabera taldeka bilduta aritu ziren bertsotan. Esaterako, nagusienen taldeak bat-batean trebatzeko aukera eduki zuen; ofizioka zelan hobetu edota gai bati zelan heldu aztertuz.\nArgazkia: Bizkaiko Bertsozale Elkartea.\nZapatu iluntzean bisita berezia izan zuten. Etxahun Lekue eta Jone Uria bertsolari ezagunak hurbildu ziren Lurraskara. Giro ederra izan zuten bi bizkaitar horiekin egindako bertso afarian.\nBizkaiko Bertsozale Elkartetik adierazi dutenez, bertsolaritza lantzeak aukera ezin hobea eskaintzen die gazteei euskararen erabilera indartu eta jendaurrekotasuna lantzeko. Gainera, asteburu oso bat elkarrekin egoteak harremanak sakontzeko aukera ere ematen die: “Bertso barnetegian egoteak elkarrenganako konfiantza ematen die gaztetxoei, eta hori neurri batean, lagungarri zaie Eskolarteko Txapelketan edota Bertsolari Gazteen BBK Sariketan parte hartzeko”, zehaztu du Idoia Anzorandia bertso irakasle eta antolatzaileak.\nBizkaiko hainbat institututan zein ikastoletan DBHn bertsolaritza lantzen duten ikasleei (batzuk eskola orduetan eta gehienak eskolaz kanpoko ekintzan moduan) zuzendutako egitasmo honen arrakasta nabarmendu dute. Izan ere, neguko bertso barnetegi honetan parte hartzeko izen ematea zabaldu bezain laster bete ziren zerrendak.


Lott Dod - Wikipedia, entziklopedia askea.\nLott Dod Star Warsen fikziozko unibertsioan Neimoidia planetako (neimoidiarren jatorrizko planeta) eta Merkataritza Federazioaren senatari ordezkari bat zen. Trebea zen politika eta burokrazia arloan Coruscanten, Senatu Galaktikoa bere gogoaren arabera manipulatuz. Honela, Errepublika Nabooko gudutik arrotz uztea lortu zuen mamu mehatxuaren garaian.\nBehin mugimendu separatista osatu ondoren. Merkataritza Federazioa eta neimoidiarrak ofizialki banandu ziren Errepublikatik. Lott Dod berriz Neimoidiara itzuli zen bizitzera eta Klon Gerrak Konfederakuntzako separatisten aholkulari bezala pasa zituen bere jatorrizko planetan eta Kato Neimoidian.\nOrriaren azken aldaketa: 30 ekaina 2018, 09:02.


"El IncenDiario" aurkezten dugu, herritarrek diskurtso politiko xenofoboei nola aurre egin azaltzen dien albistegia - CEAR-Euskadi\n“El IncenDiario” aurkezten dugu, herritarrek diskurtso politiko xenofoboei nola aurre egin azaltzen dien albistegia\nHome / CEAR-Euskadi / “El IncenDiario” aurkezten dugu, herritarrek diskurtso politiko xenofoboei nola aurre egin azaltzen dien albistegia\nAzkenaldian sarri entzun ditugu esaldi arrazista eta xenofoboak bertako eta mundu osoko lehen mailako politikarien ahotan. Donald Trump Amerikako Estatu Batuetako presidenteak, esate baterako, hauxe esan zuen, tonu biribil-biribila erabiliz, Etxe Zurira iristeko kanpaina hasi berritan: “Harresia eraikiko dugu. Ez daukagu beste aukerarik”. Etxean bertan ere, Gasteizko alkate ohiak, Javier Marotok, zera esan zuen 2015ean irratirako egin zioten elkarrizketa batean: “Gurera datozen siriarren artean, jihadista asko daude. Halakoek edozein unetan jar dezakete lehergailu bat gure hirietako edozeinetan”.CEAR-Euskadiko intzidentzien taldeak egindako “El IncenDiario” dokumentalean aipatzen diren bi adibide baizik ez dira horiek. Dokumentalean, diskurtso politiko xenofoboek gorrotozko delituekin zer-nolako lotura duten esplikatzen da.\n“Gorrotozko diskurtsoak erregaiaren paretsukoak dira: arrazismoaren eta xenofobiaren metxa pizten dute, eta gure herri eta hirietako bizikidetza kiskaltzen”. Horixe dio Rosabel Argote dokumentalaren koordinatzaileak, eta beste hau ere bai: “urteak dira erretzen gaituzten diskurtso horiei guztiei aurre nola egin pentsatzen eta horretarako aproposak diren baliabideak sortzen dihardugula. Baliabide horietako batzuk erakutsi nahi ditugu hemen, El IncenDiario dokumentalean”.\nEl IncenDiario dokumentalean, kasu asko eta asko aipatzen dira; besteak beste, Gasteizko autobus batean zihoala beloa eramateagatik denetariko isekak sufritu behar izan zituen Ihssan Nelefkih-rena. Nelefkih-ek kasua salatu zuen, baina epaileak auzia artxibatu egin zuen. Horren ondoren, dena den, CEAR-Euskadik Eraberean Tratu Berdintasunaren Aldeko eta Diskriminazioaren Aurkako Sarearen esparruaren barruan eskaintzen duen zerbitzu juridikoek auzia atzera ere martxan jartzea lortu dute.\n“Suteen aurkako gida” izeneko argitalpenaren bitartez, diskurtso xenofoboei aurre egiteko zenbait baliabide jarri nahi ditu herritarren eskura CEAR-Euskadik.\nGuztira, irakurleak 19 baliabide aurkituko ditu hemen, hiru esparrutan sailkatuak: justizia, instituzioak, politika, hedabideak eta herritarren elkarteak. Iritzi-liderrek edo ordezkari politiko eta sozialek norbait baztertu, iraindu, difamatu edo atzerritarren kontrako gorrotozko mezuak zabaldu, eta horrek herritarren arteko kohesioa hausten duenerako balio dute baliabideok guztiok; adibidez: kasuren bat estrategikoki auzitan jartzeko, alderdi politiko bakoitzaren batzorde etikoaren aurrean erreklamazioak aurkezteko, egunkarietako Zuzendariari gutunak atalean diskurtso iraingarriak ikusarazteko, edota adierazpen arrazistak eta xenofoboak jasaten dituzten komunitateak babestu eta haien kontrako gorrotozko iritziak salatzeko.\nDESKARGATU GIDA HEMEN\nTags: ElIncenDiario, Heritarrak, politikariak\n2019ko Urteko Txostena argitaratu dugu\n“Bizitzeko ihes egin. Krimen antolatuaren aurrean babesten duten aliantzak ehuntzen” kongresu birtualean izena emateko epea ireki dugu


"Artistas en Ruta" programan parte hartzeko deialdia zabalik martxoaren 21era arte | Etxepare Euskal Institutua\n"Artistas en Ruta" programan parte hartzeko deialdia zabalik martxoaren 21era arte\nArtistas en Ruta programaren 2016ko udazkeneko denboraldian parte hartzeko deialdia irekita dago martxoaren 21era bitartean. Egitasmoa AIE elkartearen eskutik antolatzen da urtero, eta helburua da zuzeneko musika sustatzea eta talentu berriak jendartearatzea.\nAIEk Etxepare Euskal Institutuarekin sinatutako hitzarmenari esker, euskal talde bik parte hartu ahal izango dute egitasmoan; 2015eko bigarren denboraldian esate baterako, Iñaki Plaza, Señores, Cabezafuego eta Belako musika taldeek hartu zuten parte.\nPrograman parte hartzeko interesa izanez gero, hauek dira aintzat hartu beharreko baldintzak. Batetik, egoitza hauetako batera ondorengo materiala bidali: disko bat edizioa formatu fisikoan edo egiaztagarri bat edizio digitala bada, taldearen azalpen biografikoa, eta harremanetarako datuak (izen-abizenak, posta kodea, telefono zenbakia eta e-maila). Bestetik, on-line izen emateko aukera dago, baina diskoa aipatutako egoitzetako batera bidali beharra dago.\nInformazio gehiago eta izen ematea hemen.


Erribera-parkerako Ideia Lehiaketaren proiektu irabazlea aukeratu da - Deia\nBilbao Ría 2000ren aukeraketa\nErribera-parkerako Ideia Lehiaketaren proiektu irabazlea aukeratu da\ndeia.eus 22.01.2021 | 11:36\nParke berria eta bere inguruaren proiektuaren irudia. Barakaldoko Udala\nParke berria eta bere inguruaren proiektuaren irudia.\nBARAKALDO. Ezagutzera eman da dagoeneko Barakaldoko Erribera-parkera eraberritzeko Ideia Lehiaketaren proiektu irabazlea: 'Burgos&Garrido Arquitectos, SLP/Typsa Técnica y Proyectos, SA' ABEEaren proiektua.\nLehiaketa irabazi duen lana "El jardín en movimiento" (Mugitzen den lorategia) izenburupean aurkeztu da eta epaimahaiaren aburuz, "proposamen moldakorra da, inspirazio natural eta freskoduna" eta "epe ertain zein luzera erabilerak gehitzeko malguagoa den ingurune naturalaren ideiara gehien hurbiltzen dena" da.\nProiektu honen ezaugarri azpimarragarrien artetik, honako hauek aipatu ditu epaimahaiak: esparruan dauden "maila-desberdintasunak konpontzeko modu leundua", "sortzen den espazio publikoaren argitasuna, jarraitutasuna eta gardentasuna", "proposamenak bertako historia eta iragan industrialarekin konektatzeko duen erraztasuna" eta "parkeak parean duen itsasadarraren tartearekin bat egiteko duen naturaltasuna".\nTalde irabazleak aurkeztutako memorian ikus daitekeenez, itsasadarraren metropoli-inguruan gauzatutako "hirigintza-jarduketa handinahien sekuentziaren baitan sartzen da" proiektua. Jarduketa horiek "ingurua eraldatzeko eta bertako biztanleen bizitza hobetzeko ahalmen izugarria duten espazio publikoen segida bikain eta luzea osatzen dute".\nIldo horretatik, espazio berria "Barakaldoko ibai-parkea" izango dela azpimarratu da memorian. Bertan zenbait elementu jarriko dira, hala nola Portuko dartsenaren ondoan egongo den hondartza berdea; kontzertuak, herriko jaiak edo beste jarduera ludiko inprobisatu batzuk har ditzakeen zelaigune handi baten ondoan egongo diren belarrezko harmailak; edo altuera jakin batean egongo den oinezkoentzako pasabidea, Labe Garaien etorbidea eta Franco-Belgako mineralaren zamalekua lotuko dituena. Horrek guztiak hirigunearen eta ibaiertzaren arteko konexioa indartuko du, itsasadarreraino luzatuko baitu hiria.


Muskizko Udala - Monumentu eta Lekuen Nazioarteko eguna ospatzen du Muskizek, Muñatones gaztelua hurbiletik ezagutzeko asmoz\nMonumentu eta Lekuen Nazioarteko eguna ospatzen du Muskizek, Muñatones gaztelua hurbiletik ezagutzeko asmoz\nGaur, apirilak 18, Monumentu eta Lekuen Nazioarteko eguna dela eta, EL Pobaleko Burdinolarekin elkarlanean, doako hainbat jarduera antolatu ditu Muskizko Udalak, belaunaldi desberdinen arteko ezagutza transmititzearen garrantzia gizarteratzeko asmoz, besteak beste, udalerriko kultura ondarea babestu eta kontserbatzeko balioak sustatzeari begira.\nLehenengo ekintza apirilaren 21ean egingo da, larunbatean. Lehen jarduera horretan 11 eta 15 urte arteko neska-mutikoek argazkilaritzari buruzko Masterclass bat jaso ahalko dute, Muñatones gazteluan, Xabier Armendarizen eskutik; eta ondoren kazetari lanetan arituko dira. Jarduera hori 11:00etatik 13:30era egingo da, guztiz doakoa izango da, eta parte hartzaileak helduekin batera bertaratu beharko dira.\nBigarren ekintza apirilaren 22an eramango da aurrera, Muñatones gazteluan. Salazartarren gaztelurako bisita gidatuak antolatuko dira, eta desagertu zen San Martin portuaren omenez egindako ilustrazio bat estreinatuko da. Bisita horiek ere dohainik izango dira, hain justu ere, 10:30etik 12:00etara.\nApirilaren azken hilabetean, berriz, ibilbide bat egingo da Barbadun ibaitik, burdinolak eta errotak ezagutzeko. Paseo lasaia, oinez, paisaiaz eta inguruaz gozatzeko. El Pobaletik atera, ibaian gora abiatu eta La Olla delako eremu ikusgarrian geratuko dira ibiltariak. Valdivian inguruan lanean jarraitzen duen eskualdeko azken errota bisitatuko da, Pablo Palacios errotariaren laguntzaz. Ondo amaitzeko, Galdamesen egindako txakolina dastatuko da. Apirilaren 28an izango da, 10:30etik 13:30era, eta herritar guztiek parte hartu ahal dute. Eta azkenik, apirilaren 30ean, astelehenean, industria ondarearekin lotutako txango bat izango da, Iparraldera eta Béarn Pyrénées delakoetara. Ekintza hauetan parte hartu nahi dutenek informazio gehiago eskuratu eta erreserbak egin ditzakete 629 271516 telefonora deituta edo info@elpobal.com helbidera idatzita.\nArgibide gehiago (PDF 1,66MB)


Ospakizunen bilakaera | zirikatzen\n← Jaien bilakaera\nHerritik eta herriarentzat →\nmartxoa 6, 2017 atalean administratzailea -k publikatua\nGaur egun Euskal Herrian ezagutzen dugun jai eredua, nahiz eta imajinario kolektiboan betikoa izan, 70reko hamarkadaren bukaeran sortu zen, Francoren hilzoriaren urteetan. Nola ez, bere izaera momentu horretako egoera soziopolitikoaren ondorio bat da. Gaurko egoera oso ezberdina da, orduko testuinguruan herri mugimendua irakiten zegoen, zehazki, auzo elkarteek indar handia zeukaten. Garai hartan auzo mugimenduan jendetzak parte hartzen zuen eta ia auzokide guztien babesa eta ilusioa izaten zuten.\nAldi berean, munduan zehar herri borrokaren egoera oso indartsua zen. Esaterako; ekialdean Sobietar Batasuna munduko bigarren potentzia zen; Herrialde asko bere independentziaren alde borrokatzen zebiltzan; Eskubide zibilak lortzeko borroka asko martxan zeuden eta gerrilla iraultzaile pila zabalduta zebiltzan hamaika estatutan. Jarraitzeko eredu asko zeuden eta aldaketa gauzatzeko itxaropena giroan nabaria zen.\nTestuinguru honetan auzo elkarteek gaur egun jai herrikoitzat ezagutzen ditugun jaiak sortu eta bultzatu zituzten. Frankismoan 40 urte pasa eta gero, jai herrikoiak bi zentzutan askatzeko tresna bat bihurtzen ziren. Alde batetik emozionalki, oinarrizko emozioak adierazteko aukera zabaltzen baitzen. Eta beste aldetik kulturalki, euskal kulturaren eztanda sortu baitzen, bai musikalki bai beste arlo askotan. Lehengo jai herrikoiak langile klasearen aske gune bat izan ziren.\nOinarrizko askatasun sentimendu horrek, ideologikoki, goi mailako erakunde eta militanteen eragina nabaritu zuen eta metaketa horretatik gaur egungo herri mugimenduaren eredua sortu zen. Arlo honetan, ideologia eta konpromiso maila desberdina zeukaten pertsona askok soinez soin borrokatzen zuten helburu komun batzuk lortzeko. Herri parte-hartzea, autogestioa eta euskal kultura berreskuratzea eta bultzatzea helburu garrantzitsuenak zirela esan liteke.\nLehenengo urteetan zehar auzo elkarteak izan ziren jai herrikoiak eraikitzen zituztenak, baina denbora gutxitan kolektibo eta erakunde politikoagoak zirenek lekukoa hartu zuten eta haiek jarraitu zuten jai herrikoiei bizitza ematen. Urte gutxitan Euskal Nazio-Askapenerako Mugimendua (ENAM) Euskal Herriko masa-mugimendurik garrantzitsuena eta herri mugimenduaren erreferentea bilakatu zen.\n80. hamarkadan gatazka soziala oso altua izan zen, trantsizioa iruzur bat zen eta Frankismoaren Estatu egiturek aldatu gabe jarraitzen zuten. Testuinguru honetan langile-borrokek, gatazka armatuak eta hamaika sektore-borrokek jai ereduari eragin zioten. Borroka, arlo guztietan eman behar zen eta jaiak ez ziren salbuespena.\nJaietan ematen zen borroka zentzu desberdinetan garatu zen. Esate baterako, hegemonia kulturala irabazteko zein mezu politikoa zabaltzeko erabili zen, eta bestalde, herri borrokak finantzatzeko ere baliagarria izan zen.\nBorrokaren areagotzearekin batera, behar zehatz batzuk sortzen dira eta hauekin jaien instrumentalizazioak protagonismoa irabazten du, herritarren parte-hartzea bigarren plano batean utziz. Instrumentalizazio hau oso garrantzitsua izan zen ENAM-aren helburu nagusiak (Independentzia eta sozialismoa) lortzerako orduan. Gainera, langile klasearen eta borrokaren arteko lotura ezartzeko ere balio izan zuen.\nUrteak pasa dira eta jende askok galdetzen du ia jai eredua agortuta dagoen, eta normala da ikusita gaur egungo errealitateak ez daukala duela 40 urtekoarekin inolako zerikusirik. Gaur egun, herri-borroka ez da lehen bezalakoa eta ez ditu behar berdinak. Gainera, parte-hartzea sustatzen ahalegintzen garenean ikusten dugu auzo zein herri-mugimenduek ez dutela 70eko hamarkadakoekin zerikusirik ez kualitatibo ez kuantitatiboki. Herri parte-hartzearen eta autogestioaren kultura oso degradatuta dago. Bestalde, egoera internazionala guztiz ezberdina da eta kapitalismoa duela 40 urte baino askoz hegemonikoagoa. Ez ditugu beste herrialdeetan alternatibak eraikitzera animatzen gaituzten ereduak ikusten.\nDialektikak erakusten digu dena aldatzen dela, ez dagoela ezer guztiz egonkorra historiaren leku ez momentu batean bez, eta beti egin duguna egiten jarraitzeak ez digu beti funtzionatuko. Gure aurrean beldur bezain aukera beste ditugu.\nPost hau Jai ereduaz hausnartzen, Uncategorized atalean publikatu zen. Gogokoetara gehitzeko lotura iraunkorra.


Birago Diop - Wikipedia, entziklopedia askea.\nBirago Diop (Ouakam, Senegal, 1906ko abenduaren 11a - Dakar, Senegal, 1989ko azaroaren 25a) frantsesez idatzi zuen Senegalgo idazlea izan zen.\nDakar, 1906ko abenduaren 11\nDakar, 1989ko azaroaren 25a (82 urte)\nÉcole nationale vétérinaire de Toulouse (en)\ndiplomazialaria, idazlea, albaitaria, collector of fairy tales (en) eta poeta\nMilitante afrikazalea, frantsesera bihurtu zuen bere herriko ahozko tradizioa, ipuin-bilduma bikainak eskainiz: Les Contes d´Amadou Koumba (1947), Les nouveaux contes d´Amadou Koumba (1958), Les Contes et Lavanes (1963), Contes d'Awa (1977). Bere poesiak Afrika berriaren sentsibilitatea islatzen du (Leurres et lueurs, 1960).\nAipatzekoak ditu, orobat, memoria-liburuak: La Plume raboutée (1978), À Rebrousse-temps (1982), À Rebrousse-gens (1985) eta Mémoires africaines bilduma.\nWikimedia Commonsen badira fitxategi gehiago, gai hau dutenak: Birago Diop\nAzken aldaketa 5 otsaila 2019(e)an, 23:50(e)tan


EAEko langileek 2.000 milioi euro galdu dituzte azken hamarkadan | Ekonomia | GARA\nEAEko langileek 2.000 milioi euro galdu dituzte azken hamarkadan\nELA sindikatuak eginiko ikerketa baten arabera, EAEko lan errentak BPGaren %47,39 izan ziren 2017an; hau da, 2009an baino 3 puntu gutxiago. Kapital errentek, aldiz, azken zortzi urteetan, %18,18ko igoera izan dutela erakutsi du. «Gutxiengo baten irabaziak, langile klasearen kaltetan», ondorioztatu zuen.\nLan eta kapital errentek Barne Produktu Gordinean (BPG) duten pisuari buruzko ikerketa egin du ELAk, Eustatek eskaintzen dituen estatistikak abiapuntu hartuz. Atzo Bilboko egoitzan egin zuten prentsaurrekoan iragarri zutenez, 2009tik gaur arte soldatek pisua galdu dute EAEn. Zehatzago esanda, Arabako, Bizkaiko eta Gipuzkoako beharginek 2.000 milioi euro galdu dituzte azken hamarkadan.\n2017ko lan errentak 34.986 milioi eurokoak izan ziren eta, sindikatuak nabarmendu zuenez, zifra hori 2016koa baino %3,5 handiagoa izan zen arren, BPGaren %47,39ra erori zen soldaten pisua ekonomia osoan. «Azken urteetako ehuneko baxuena da», azaldu zuten prentsa agerraldia egin zuten Mikel Noval eta Xabi Zabalak, sindikatuko Azterketa Bulegoko kideek.\n«Krisia hasi ondoren, 2009an, soldatei bideratzen zitzaien EAEko errentaren zatia %50,29an zegoen», zehaztu zuten, 2017an behea jo duen arte. Testuingurua zabaltze aldera eta erakutsi zuten grafikoaren arabera, 1985ean BPGaren %55,5 izan ziren lan ordainsariak, eta urtetik urtera bilakaera horrek beheranzko joera izan du, 2008tik 2009ra igoera txiki bat egon bazen ere.\nBalantzaren beste aldean dago kapitalaren errenta. 2008tik iazko urtera bitartean beheranzko pare bat fase izan zituen, baina orokorrean goranzko joera izan du. Azken hamar urteetako punturik baxuena 2010ean eduki zuen –lan errentek punturik altuena izan zutenetik urtebetera, hain zuzen ere–, eta ordutik ehuneko bi puntutan hazi da, iaz %42,21ean kokatu arte.\nHala, soldatei bideratutako errenta zatia kapitalaren errenta baino 10 puntu handiagoa zen 2009an eta zortzi urte beranduago, diferentzia hori %5 murriztu da, soldaten pisua jaitsi eta soberakin gordina haztearen ondorioz.\nHonen aurrean ELAk ondorioztatu zuen punturik nabarmenena izan da «gutxiengo baten irabaziak, langile klasearen kaltetan» lortu direla. «Alor ezberdinetan aplikatzen diren politikak dinamika kapitalistan eta bere fase metakorrean daude kokatuta, horrek errentaren banaketa injustuago bat eta desberdintasuna areagotzea eragiten du», azaldu zuen ELAk.\nAipatutako emaitza honen ondorio zuzena erosahalmenaren galera, lan eskubide eta baldintzen murrizketa eta enpleguaren suntsiketa izan direla ohartarazi zuen sindikatuak.


Jimmy Barnatán & The Cocooners — Kultura — Eibarko Udala\nSantander eta New York artean hezia, txikitandik elikatu zen estatubatuar musika eta kulturaren sustraiekin. Bigarren “freaks” horien joerako antzezle gisa ezagunagoa, agertokian ikusten duen oro txundituta eta harria bete hortz geratzen da haren karisma ikusi eta bere bluesman-ahotsa entzunda.\nMotor club da bere laugarren diskoaren ondoren Bourbon Church etorri zen 2017ean.\nJimmy Barnatánek berak idatzitako zortzi gai handik osatzen dute egile honen laugarren diskoa, eta Sergio González gitarra jotzaile bikainak lagunduta bikote sortzaile guztiz berezia osatzen dutela esan behar dugu; aipamen berezia merezi du Barnatánen lan literarioak, hemengo eta hango istorioak, rock and rollaren istorioak, kontatzen maisua baita. Betiko gai batek eta gaztelaniaz osatutako rock and roll klasiko batek osatzen dute errepertorioa.\nEzin ukatuzkoa da Jimmyren ahotsaren kalitate aparta, eta lan honetan duen guztia ematen du ohikoak ez diren mailan eta soilik gutxi batzuen esku dauden indar, emozio, kolore eta ehundura sorta handiarekin. Izan ere, ez da kasualitatea diskoko bertsioetako batean, John the Revelator gai klasikoan, Carlos Tarquek (M-Clan) esku hartu izana zalantzarik gabe agertokietako bi izar handi hauek eskaintzen duten magiaz beteriko unean. Era berean, aipagarria da Virginia Labuatek “The Gangster that you need” gaian eta Johnnyk Burning talde hilezinaren “Gau bat zeu gabe” ereserkian egindako ekarpena.\nSarrera: 10€ - COLISEOREN LAGUNA 7 €\nInternet bidez www.kutxabank.es\nLehiatilan ordubete hasi baino lehenago, PORTALEAn


New York-en marihuana doan eskaintzen zaie COVID-aren aurkako txertoa hartzen dutenei — Gaztezulo\nNew York-en marihuana doan eskaintzen zaie COVID-aren aurkako txertoa hartzen dutenei\nNew York-en marihuana doan eskaintzen zaie COVID-aren aurkako txertoa hartzen dutenei Marihuanaren aldeko militanteek kanpaina bat jarri dute martxan kanabisaren olgetarako legalizazioa ospatzeko eta bide batez, koronabirusaren aurkako txertaketa bultzatzeko hiritarren artean. https://www.gaztezulo.eus/albisteak/new-york-en-marihuana-doan-eskaintzen-zaie-covid-aren-aurkako-txertoa-hartzen-dutenei https://www.gaztezulo.eus/albisteak/new-york-en-marihuana-doan-eskaintzen-zaie-covid-aren-aurkako-txertoa-hartzen-dutenei/@@download/image/marihuana-gratis-k7H-U1401274293074CB-624x385@Las Provincias.jpg\nMarihuanaren aldeko militanteek kanpaina bat jarri dute martxan kanabisaren olgetarako legalizazioa ospatzeko eta bide batez, koronabirusaren aurkako txertaketa bultzatzeko hiritarren artean.\nMarihuanaren legeztatzearen aldeko militanteek pasa den asteartean New York hiriko Manhattan auzoan marihuana doan eskaini zieten COVIDaren aurkako lehen dosia jaso zutenei. Porro bat txerto bategatik lelopean hirian olgetarako kanabisaren erabilera legeztatu izana ospatu nahi zan zuten eta bide batez, txertaketa kanpaina babestu.\nEkitaldiaren antolatzailetako bat izan den Michael OMalley-k zioen: lehen aldia da porroak legalki banatzera atera gaitezkeela. Ekimen honen aldekoek adierazi dute txertaketa babesten duela eta kanabisa maila federalean legeztatzearen aldeko borrokan dabiltzala. Banaketaren hasieran, Union Square plazan 50 bat pertsona bildu ziren euren marihuana doan eskuratzeko. Txertaketa papera erakustearen nahikoa zen.\nIlaran zegoen batek, lehen dosia hartua zuenak, zioen mundu guztiak txertatu beharko lukeela: ez luke marihuanak beharrezkoa izan behar jendea konbentzitzeko, baina funtzionatzen badu are eta hobeto. Lehen ordu edian soilik, 150-200 marihuana zigarro banatu ziren.


15 API 21\nHernaniko EAJ-PNVk Andoni Amonarraizek gidatuko duen hautagaitza aurkeztu du, alegia, maiatzeko udal eta foru hauteskundeetan “sektarismoetatik aldendu eta kudeaketa eraginkorragoa” bermatuko duen zerrenda. Hautagai jeltzaleak jakinarazi du bere alderdiak “hernaniar guztientzat” gobernatuko duela, eta, ezker abertzalea ez bezala, “ez dela sektarismoetan eroriko, ez eta lagun arteko politika egiteko moduetan ere”. “Hernani integratzaile bat nahi dugu;\nEAJ-PNVren euorparlamentaria, Izaskun Bilbao Barandica, Hernanin izan da bart arratsaldean. Eta, bertan, Euskadi Europako nazio izan dadin, ekonomia eta giza garapenean oinarritutako euskal bidearen alde egin du. “Horiek izango dira munduan zehar identitatea emango diguten oinarriak, eta Euskadi Europako nazio izatea eramango duen bide egokiena”, ziurtatu du. Europarlamentariak azaldu du, “dena estaltzen zuen indarkeria desagertuta,\n15 URT 29\nGipuzkoako Aldundirako EAJren hautagaia, Markel Olano, Hernanin izan da herritarren beharrak ezagutu eta bertako birsortze industriala babesteko. Hernaniko Alkatetzarako EAJren hautagaia den Andoni Amonarraizen eskutik, Gureola paper-fabrika bisitatu du. Mende bateko ibilbidea egin ondoren, 2012. urtean jardueta eten behar izan zuen krisi ekonomikoaren ondorioz, baina, aste gutxi barru, berriz hasiko da jardunean Kataluniako Kartogrup Taldearen


«Irabazleek idatzi dute historia, eta horrekin haustea da helburua» : Bidasoko Hitza\nMIKEL SARRIEGI. ANTZERKI ZUZENDARI ETA IRAKASLEA\n[Elkarrizketa] «Irabazleek idatzi dute historia, eta horrekin haustea da helburua»\n‘Butterfly Effect’ antzezlana taularatu du Sarriegik bertan behera geratu den Euskararen Asteburuan. Historia irabazleek kontatu dutela eta, gogoetarako aukera eskaini du hitzorduak.\nMikel Sarriegi antzerki zuzendari eta irakaslea.\nZinema herriz herri eramaten duten bi ferianteren istorioa proposatzen du Butterfly Effect antzezlanak. Zertan datza proposamena?\nGizakiaren eboluzioari buruzko antzezlan bat proposatzen dugu, haur istorioetatik hasita espazioaren konkistaraino. Guk gaur egun bizi dugun historia iraganean beste gizaki batzuk egindako mugimenduaren ondorio da, eta horri nolabait ere garrantzia eman nahi izan diogu. Horregatik jolasten dugu izenburuarekin, Butterfly Effect edo tximeletaren efektuarekin, zeinaren arabera tximeleta baten hegoen mugimenduak hurakan bat eragin dezake munduaren bestaldean. Alegia, nola norbanako baten keinu txiki batek zein ondorio ekar dezakeen, eta nola guk bizi ditugun keinu horien ondorioak. Horrekin jolasten dugu.\nGizateriaren eboluzioaren inguruko hausnarketa bat da, beraz?\nBai. Horrekin batera, jendea gogoetara bultzatu nahi genuen: ezagutzen dugun historia kontatu diguten, zer-nola idatzita ezagutu dugun, norengandik idatzia den… Iruditzen zaigu beti posizio hegemonikoan egon diren pertsonengandik ezagutu dugula, eta halako hausnarketa bat bultzatu nahi dugu.\nHistoria idatzi dutenen planteamendua haustea da helburua?\nBeti irabazleek idatzi dute historia, eta gutxienez, horrekin haustea da helburua. Horrekin batera, adibidez, aktoreak denak gizonak dira baina azpimarratzen dugu emakumeen rola zein izan den, emakumeei zein leku eman zaien historian. Izan ere, gure pertsonaiek historia kontatu zaigun bezala kontatzen dute, baina gero badago off-eko ahots bat zeinak bi aktoreei laguntzen dien historia azaltzen. Gure kontzientziaren ahotsa da nolabait off-eko ahots hori.\nEta tximeletaren efektuarekin alderatu duzue guztia.\nBai. Albert eta Mileva Einsteinen adibidea jartzen dugu beti. Biak elkarlanean aritu ziren, eta hala ere, Nobel saria bakarrik Albert Einsteni proposatu zioten, eta kontuz, zeren Milevak hori onartu zuen. Garaiko inertzia bat jarraitu zuen, eta aitari idatzitako eskutitz batean zioenez, teoria oso inportante batean lanean ari ziren, eta asmatzen baldin bazuten bere senarra ospetsua egingo zen.\nHorren aurrean, ispilu bezala, Marie Courieren istorioa dago, kontrakoa delako. Radioaktibitatea deskubritu zuen senarrarekin batera, eta soilik gizona proposatu zuten Nobel saria jasotzeko. Senarrak, hala ere, emaztea proposatzen ez bazuten ez zuela saria jasoko esan zuen. Hala lortu zuen Marie Couriek lehen Nobel saria. Horrekin ikusarazi nahi dugu nola Einstein bikoteak garaiko inertzia patriarkala eta matxista jarraitu zuen, eta berriz, Couriek, senarrak egin zuen keinu txiki horrekin bide berri bat irekitzea lortu zuen.\nGogoeta sakona proposatzen duzue.\nEz hori bakarrik. Gertakari jakin batzuk hartu genituen, jendea pentsatzen geldi dadin. Adibidez, Colon eta Amerikako aurkikuntza. Zer gertatutako litzateke historia indiarrek idatzi izan balute? Gutxienez horretan pentsaraztea nahi dugu iritzi kritiko bat bultzatzeko.\nZuk sortutako eta zuzendutako antzezlana da, nola abiatu zen?\nTximeleta efektuak honekin ere zerikusi handia du. Nik sortutako idazlana izan da, baina bi aktoreekin talde lana eginez. Egin nahi nuena asmakizunen istorio bat zen, baina garaiko istorio bat kontatzea interesgarriagoa zela konturatu nintzen. Orduan esan genuen: zutik jartzen hasiko gara, ondoren gurpila, gero itsasontzia… Eta hori dena zerrenda batean jarrita ez genion mamirik ikusi. Orduan itsasontzian pentsatu genuen, eta bidaia batean oinarritzea otu zitzaigun, adibidez, Colonen bidaian.\nZuzenketa: Papereko edizioan Gorka Sarriegi izena erabili du HITZA-k, eta Mikel Sarriegi da izen zuzena.


Irekia Eusko Jaurlaritza - Gobierno Vasco :: Eusko Jaurlaritzak hitzarmena sinatu du Tecnalia Research & Inovationekin bere finantziaziorako\nBernabe Unda Industria, Berriztapen, Merkataritza eta Turismo sailburuak, eguerdi honetan egon da Tecnalia Research & Innovation eratzeko fusioaren sinadura izango zena aurkezteko. Azkenean, sinadura erakunde bateko akordio faltagatik atzeratu egin da.\nHala ere, Eusko Jaurlaritzak Tecnalia Research & Innovationekin hitzarmen bat sinatu duela jakinarazi du sailburuak. Hitzarmen honekin elkartasunaren finantziazio egonkor bat egiteko konpromosioa hartzen da. Hitzarmena indarrean sartzeko baldintza bat dago. Horren arabera, gaur sortutako patronatu berriak onartu beharko du eta Eusko Jaurlaritzak berretsi beharko du irailaren 30a aurretik.\nEusko Jaurlaritzaren iritziz, proiektua bi talde teknologiko handi (IK4 eta Tecnalia Research & Innovation) elkarlanean eta lehian egotea izango litzateke. "Bi korporazioak lehiatzera animatzen ditut; ez bakarrik elkarrekin lehiatzea, Espainian, Europan eta munduan ere bai. Onenak izatera animatzen zaituztet, eta badakit horretarako ahalmena duzuela", adierazi die Undak bi talde teknologiko handiei.\nUndaren hitzetan, "Euskadi Espainian eta Europan abangoardian dago ikerketa aplikatuan eta horrela jarraitu behar du. Zientzia eta Teknologiaren Euskal Sarea gure industria sektorearen eta berrikuntza sistemaren palanka da". Sailburuak adierazi du Jaurlaritzak bide horretan babestuko dituela, izan ere, hitzarmenak erabaki estrategikoetan babesa ematea bermatzen du. "Jarraitzera animatzen zaituztet eta aurki beste urrats bat emango dugula espero dut", gaineratu du Undak.\nBat-egitea atzeratu da\nLabein zentro teknologiko bizkaitarra Tecnalia Research & Innovation (TRI) bezala eratu da gaur eta bere egoitza, 2011ko uztailera arte Derion ezartzea erabaki du. Azken hori izan da gainontzeko enpresak talde berrira ez atxikitzeko arrazoia. Beraz, bat-egitea atzeratu egin da guztien artean enpresa berriaren ezarpena erabaki arte.\nCidemco, Esi, Euve, Fatronik, Inasmet, Labein, Leia eta Robotiker zentro teknologikoetako presidenteak zortzi erakundeen bat-egitea sinatzekoak ziren gaur eguerdian Donostian. Hori horrela izatekotan, Espainiako Ikerkuntza Zentro Teknologiko pribatu handiena eta Europako bosgarrena izango litzateke Tecnalia Research & Innovation (TRI).\nHala ere, ez da akordiorik izan zentroaren egoitzaren kokapenaren inguruko erabakirik hartu ez dutelako. Beraz, Labeinek iragarri du Tecnalia Research & Innovation bezala eratu dela, eta bere egoitza Derion ezarriko duela 2011ra arte. Egun horretarako behin betiko kokapenaren inguruko erabakirik hartzen ez badute, egoitza era txandakatuan aldatuko dute 18 hilero, eta 2011ko uztailean Donostian ezarriko da.\nHemendik aurrera, TRIn parte hartzekoak ziren gainontzeko zazpi zentroek beren patronatuetan erabaki beharko dute talde berrian sartuko diren ala ez.\nrecursos_tri.mpg 40 MB


Lapiko Kritikoa » Adorno protesta-musika herrikoiaz\nAdorno protesta-musika herrikoiaz\nBy Kishore Budha • Sep 24th, 2009 • Category: Azterketak eta Azalpenak\nProfessor of Pop-etik hartuta, Alemaniako telebistari emandako elkarrizketa honetan Adornok “musika herrikoiaren industrializazioarekin lotuta dauden zenbait aspektu” salatzen ditu. Nabariena, noski, ezadostasun sozial eta politikoa zein dilema espiritual / existentzialak kontsumismoa eta bizi-tankera edo identitate jokuen bitartez bideratzeko gaitasun gero eta areagotuan datza; ez soilik hitz estupidoen bidez, baita musikaren beraren bidez ere”\nIngelesezko azpitituluak euskaraz\nIzan ere, nik uste, protesta politikoa “musika herrikoia”-rekin, hau da, entretenimendu musikarekin, bateratzeko ahaleginak hasiera-hasieratik daude hondatuta arrazoi hauengatik.\nMusika herrikoiaren eremu osoa, gisa modernistan apainduta dagoena barne, hain da Warencharacter, kontsumoa eta olgetaren transfixazio ezkelaretik separaezina, non – ehm – funtzio berri batekin hornitzeko ahaleginek guztiz azalezko diraute.\nEta esan behar dut edozein arrazoi dela medio norbait musika minberatsuarekin zer edo zer kantatzen hasten denean Viet Nam-ekoa jasanezina dela-ta… nik neuk KANTU HORI antzematen dudala, izan ere, jazanezintzat, zeren eta izugarrizkoa den zerbait nolabait kontsumagarri bilakaerazteak nolabaiteko konstumo-kualitateak ateratzen bukatzen baitu izugarrikeriatik.\nantagonista on October 3rd, 2009 at 7:35 pm:\nKaixo lehenik eta behin,zorionak lapiko kritikoa dela ta…animo!\nBarka kritiko hasten banaiz…\nIkutzen didan gaia delako, ezin naiz isilik gelditu. Musikaren alorrean, euskal herrian herrikoia izen dena ezta izan hain zuzen kontsumo patroietan oinarritua izan dena, merkatuaren logika gal/irabarazietatik haratago joan da partikularra unibertsal bilakatu den cleavegean, hezurmamitu dena. Beste era batera esanda, confront musika (folk/rock/radikala/metal/reagge..etab), hegemonikoa izanda euskal gazteen imaginario kolektiboan, eta praxis sozialean. Luze hitzegin dezakegu, honetaz.\nBaina gure mikrokosmosean, ez nator, bat herrikoiaren fusio merkantilistaren efektuekin. Testuinguru soziopolitikoak badu bere garrantzia ikaragarria. Ez dok amairutik, gaurdaino…herri musika, gurean batipat, confront izanda, hori izanda popularra(hegemonikoa, gramsciren hitzetan). Akaso ez pop definizio klasikoan, baina pop.a.\nBestalde bai, orohar merkatuak guztia kakazteko joera nabarmena dauka, gure psike funtzionaletara iritsiz. Suposatu nahi dut, artistak ez direla marionette hutsak, baino bueno hori ere beste eztabaida bat da, adibidez, interesgarria, izan zen ene iritzian, mundu guztian 8 milloi diska saldu ostean, Audioslave talde EBBtarrak, Kuban 50.000 mila biztanlaren aurrean, 2005 maiatzaren 16an emandako kontzertu bikaina. Etzuten gainera, por la paz,, edo antzerako lemarik erabili…azken hauek bezala.\nOngi izan Irakasleok!\nMusika Nietzscheren filosofian I\nMusika Nietzscheren filosofian II


Gaueko ikusmena ahalbidetzen duen gen bat aurkitu dute | Retinosis Retina Begisare\n/Gaueko ikusmena ahalbidetzen duen gen bat aurkitu dute\nGaueko ikusmena ahalbidetzen duen gen bat aurkitu dute\nEuropa Press (Madril), 2011.08.11\nScripps Research Institute-eko, Estatu Batuak, ikerlari batek deskubritu egin du gaueko ikusmena ahalbidetzen duen gen jakin bat. Ostiral honetan “The Journal of Neuroscience” aldizkarian argitaratu den azterlan honek niktalopin deritzon genea, bere mutazioek jaraunspenezko “gaueko itsutasuna” sortarazten du, hau da, argi gutxiko inguruetan ematen den ikusmenaren galera, eta bere jokamoldea ikertu du.\nErretinan eragin hau ikusten hasten da fotoiek argiari sentikorrak diren zelula fotojasotzaileen aurka talka egiten dutenean. Hain zuzen ere, behin argiak asaldatu ostean, zelula fotojasotzaileak berehala nerbio zeluletara transmititu behar den erantzun bat sortzen du seinale hau prozesatu eta burmuinera bidali ahal izateko, azkenik ikusmen kuadro hau interpretatua izan dadin bertan. Informazioaren transferentzia hori kontaktu espezializatuko puntuetan, sinapsis deitzen direnak, suertatzen da.\nGainera, sinapsis bidez gertatzen den eskualdatze hori azkarra behar da izan. Ikerkuntza honetan, ikerlariek arratoien erretinan niktalopin-ekin erlazionaturiko proteinak bilatu zituzten. Jakin badakigu sarri gaueko itsutasunaren erruduna niktalopin-en gen kodifikatzailea izaten dela.\nHala eta guztiz ere, egun arte bere funtzionamendua misterio bat izan da. Emaitzek azaldu dute sinapsis-an seinaleen transdukzioaren makinariako elementu giltzarriak elkarrekin mantentzen dituen kola molekur baten antzera jarduten duela gen honek expresaturiko proteinak, bidebatez zentzumen-seinale hauen transmisio azkar eta ukigabea ahalbidetuz.


Kafea dastatzea – Cafes El Abra\nZailtasuna (0-9): 3\n– 4 koilarakada kafe eho\n– Kanela-hauts pixka bat\n– 2 kanela-txotxa\n– Kafe expres bat prestatu.\n– Beroa dagoela kanela pixka bat gehitu.\n– Kanela-txotxa erdi bat jarri kikara bakoitzean.\nZailtasuna (0-9): 6\n– 4 koilarakada Kumel\n– 8 koilarakada esne-krema\n– arrautza-gorringo bat\n– Esne-krema gorringoarekin eta kumelarekin irabiatu.\n– Banatu nahasketa 4 kikaretan.\n– Isuri kafea bero-bero.\n– Azukrea bota nahierara.\nZailtasuna (0-9): 9\n– 1/4 litro rona\n– 1/4 litro ron beltza\n– 1/4 litro cognac\n– 1/4 litro kafe (purua, azukrerik gabe, beroa)\n– 25-30 azukre-koskor\n– 1 kanela-txotxa\n– Buztinezko kazola ertain baten erdian jarri azukre-koxkorrak.\n– Isuri rona, ron beltza eta cognac-a.\n– Gehitu kanela eta limoi-azala.\n– Alkoholetan jarritako azukreari sua eman eta erretzen utzi hamar minutuz, koilara batekin leunki nahasten den bitartean.\n– Garrak txikitzean, isuri kazolan kafe prestatua, nahastu pixka bat gehiago eta burruntzaliarekin zerbitzatu kafe-kikaretan.


Olaiak idatzia |\nArtxiboa gaika: Olaiak idatzia\nby Olaia | abendua 23, 2011 · 08:04\nSanto Tomas ogia\nSanto Tomas eguna dela eta, txorixoz beteriko opil bat egin dut nire mutilaren eskaeraz. Gainera, ogi osoa jarraian egiteko astirik ez nuenez, lehen hartzidura hozkailuan egin nuen, egun batetik bestera utziz.\n250g gari irin zuri\n3g legami fresko\nLehenik eta behin, irina, ura, legamia eta gatza nahastu nituen koilara batez lehenik, eta eskuz, ondoren. 10 minutu horrelaxe utzi ondoren, ondo oratu nuen dena, eskuz, orea lixo-lixo eta ‘membrana proba’ pasa zuen arte. Orduan, olioztaturiko ontzi batean sartu, plastiko batez estali (ez lehortzeko) eta hozkailuan sartu nuen hurrengo egunerarte.\nHozkailutik ateratakoan, desgasifikatu, opil itxura eman eta 5 minutuz lasaitzen utzi nuen. Ondoren, forma luzexka eman eta barruan txorixoa sartu nuen. Ondoren, orearen gainazalari tentsioa eman nion eta opila prest utzi nuen. Bitartean, labea berotzen jarri nuen 230ºC-tara. 45 minutu igaro ondoren, orea berriz igota zegoen, eta labea beroa zenez, laberatu egin nuen. Lehen 20 minutuak 230ºC-tara ur-lurrunarekin, eta beste 25 minutu 200ºC-tara eta urik gabe.\nOHARRA: Errezeta hau hemen topa dezakezue gazteleraz.\nAVISO: Podéis encontrar esta receta en castellano aquí.\nLaburpen hitz hauekin garia, legamia, ogia, txorizoak\nby Olaia | Iraila 9, 2011 · 11:39\nHasteko esponja bat egin behar da.\nEsponjaren Osagaiak (liburuko errezetaren erdia egin nuen):\n5g legami fresko\n250g indarreko gari-irin\nOsagai guztiak ondo nahastu. Ore likido potol bat geratuko da. Film-arekin estali, eta 2 ordu inguruz utzi leku epelean. Tamaina bikoiztu eta burbuilaz bete behar da.\n4g legami fresko\n240g indarreko gari-irin\nAurrez prestaturiko esponja\nOsagai guztiak nahastu eta ondo oratu. Orea nahiko gogorra izango da, baina ezta ere gehiegi. Erabiltzen duzuen irinaren arabera ur kopurua alda egin daiteke, betiko moduan. Oratua dagoenean orea 6 zati berdinetan (edo gehiago, bagel txikiagoak egin nahi badituzue) banatu, eta bakoitzari bola itxura eman. Trapu busti batekin estali eta 20 minutuz utzi leku epelean.\nBikarbonato pixka bat\nApaintzeko osagaiak: haziak, gatza, azukrea…\nBagels-ak hozkailutik atera. Bitartean, kazuela zabal eta handi batean ura eta bikarbonato pittin bat jarri, eta sutan jarri irakiten hasi bitartean. Irakiten hasten denean bagels-ak pixkanaka sartu uretan (kazuelaren tamainaren arabera, sartzen diren kopurua jarri). Alde bakoitzetik minutu 1 egosi, eta ondoren, labeko ontzian jarri berriz. Uretatik atera bezain laster nahi dezutenarekin apaindu (haziak, arto-irina, azukrea, gatza…).\nOHARRA/NOTA: Errezeta hau gazteleraz hemen. Esta receta en castellano aquí.\nLaburpen hitz hauekin Atzerriko ogiak, garia, zuria\nby Olaia | otsaila 16, 2011 · 21:19\nTipula eta mahatspasa ogia\nOgi hau, urte zahar gauean foie-rekin jateko egin nuen. Berez, sagar zatiak ere jarri nahi nizkion, baina etxean sagar gabe nengoenez, horrelaxe egin nuen. Gero, jateko, fin-fin moztu eta labeko gratinadorearekin egin genituen, gorrituak egon arte.\n500g gari irin zuri\n295ml ur epel\nGatz goilarakadatxo bat\n2 goilarakadatxo azukre\nTipula erdia, mugurdi ozpina, azukre goilarakada bat, olioa eta gatza\nMahats-pasa eskukada bat\nHasteko, ama orea prest zegoenean, irina, ama orea, ura, gatza eta azukrea nahastu nituen goilara batez. 30 minutu horrelaxe utzi ondoren, oso ondo oratu nuen. Olioztatutako ontzi batean sartu nuen, eta film-arekin estali ondoren, leku epel batean utzi nuen igo zedin.\nBitartean, tipula karamelizatua prestatu nuen. Horretarako, tipula juliana finean moztu nuen, eta olio tanta eta gatz pixka batekin zartagin batean egin nuen biguna egon arte. Ondoren, azukre goilarakada bat gehitu, sua igo eta azukre guztia deseginda zegoenean, ozpin txorrot bat bota eta guztiz lehortua egon arte egin nuen. Gainera, pasak ur edalontzi batean sartu nituen, pixka bat biguntzeko.\nOgi orea egin eta ordubetera, lehen tolesturarekin batera, tipula eta pasak gehitu nizkion, ore guztitik sakabanatu. Ondoren, beste 2 tolestura egin nizkion. Guztira 3 orduz eduki nuen orea lehen fermentazioa egiten.\nOndoren, boleatu eta forma luzexka eman nion. Bannetoiean sartu, eta beste ordu t’erdiz utzi nuen leku epelean. Azkenik, labea 250ºC-tara berotu, eta bertan egin nuen ogia 20 minutuz ura zipriztinduz, eta ondoren, 200ºC-tara beste 30 minutuz.\nHozten utzi, eta jan!\nNOTA: Podéis leer la misma receta en castellano en mi blog\nLaburpen hitz hauekin ama orea, garia, ogia, zuria\nby Olaia | azaroa 1, 2010 · 10:40\nEtxean pizza ia astero egiten dugu, hozkailuan ditugun soberakinak aprobetxatzeko (eta bide batez, afari goxo bat egiteko…). Baina orain arte ez nintzen inoiz ausartu calzonne-a egiten. Eta egia esan, ez da zaila. Pizza baina pixka bat zailagoa da, baina batez ere ixterako orduan orea fina eta biguna denez apurtu egin daitekeelako.\nOsagaiak (2-3 pertsona):\n200 g gari irin zuri (Rincon del Segurakoa)\n130 ml ur epel\nAlbahaka lehor pixka bat\nMiltxoleta hazi batzuk (apaintzeko)\nPizzarentzako osagaiak: tomate saltsa, barazkiak, arrautza pare bat, laktosa gabeko gazta…\nLehenik eta behin, orea prestatu behar da. Horretarako irina, ura, legamia, gatza, oliba olioa eta albahaka nahastu. Hasieran goilara batekin nahastu, 10 minutuz utzi, eta ondoren, ondo oratu 10 minutu inguruz. Leku epelean utzi 1’5 orduz, tamaina bikoiztu arte.\nLabea 250g-tara berotu, eta bertan sartu pizza. Labean egin gainazala gorritua dagoela ikusi arte. Atera, eta jateko prest dago! Hori bai, kontuz ibili, itxia dagoenez oso beroa egongo baita barrukoa (tomatea, gazta…).\nOHARRA: Post hau gazteleraz hemen irakur dezakezue\nAVISO: Podéis leer este post en castellano aquí\nLaburpen hitz hauekin legamia, pizza\nby Olaia | abuztua 18, 2010 · 06:56\nEguneroko ogiaren errezeta hobetua\n90g esne (laktosa gabea gure kasuan)\n220g burbuiladun ama ore\n355g gari irin zuri\n100g erdi-osoko zekale irin\n100g erdi-osoko gari irin\n3g soja lezitina\n5g sesamo hazi\n3g mitxoleta hazi\n3g oliba olio\nOHARRA: Errezeta hau gazteleraz hemen topatu dezakezue.\nNOTA: Podéis ver esta receta en castellano aquí.\nby Olaia | maiatza 2, 2010 · 09:20\nAgian jakingo duzuenez, martxoan Ibanek “Masas y Métodos” ogi-ikastaro bat eman zuen Donostian, Sukal-Lekun, eta ni bertan egon nintzen. Oso ikastaro interesgarria izan zen, eta ciabattak, focacciak eta pare bat zekale ogi egin genituen. Ni ciabatta eta focaccietaz maitemindua atera nintzen, ze egiteko zailagoak zirela uste nuenez, inoiz egitera ausartu gabe nengoen, baina ikastaroan egon ondoren, hurrengo astean biak prestatu nituen. Gaur ciabatta nola egin azalduko dizuet, eta beste batean focaccia-taz hitz egingo dizuet.\nOsagaiak (2 ciabatta handi)\n192g biga (120g irin, 72g ur, 1,4g legami fresko)\n480g irin (nik 400g gari zuri + 80g gari erdi-osoko erabili nituen)\n366ml ur epel\n7g legami fresko\nNOTA: Podéis ver esta misma receta en castellano en mi blog\nLaburpen hitz hauekin ogia, Tailerra\nby Olaia | martxoa 16, 2010 · 09:21\n550g indarreko gari irin\n240ml laktosa gabeko esne\n60g margarina urtu\nIrabiaturiko arrautza 1\nOgi-legami pakete 1\nAVISO: Puedes ver esta misma receta en castellano en mi blog\nLaburpen hitz hauekin Ogi makina, ogia\nby Olaia | otsaila 21, 2010 · 11:47\nOsagaiak (2 ogi-barra):\n400g indarreko gari irin zuri\n200g ama ore bizi-bizi\n280ml ur epel\nOHARRA: Errezeta bera gazteleraz nire blogean duzue.\nAVISO: Tenéis la misma receta en castellano en mi blog.


Irekia Eusko Jaurlaritza - Gobierno Vasco :: “Naturzaintzak” Eusko Jaurlaritzaren proposamena onartu zuen Gasteizko Mendi Altuen naturagunea izapidetzen jarraitzeko\n“Naturzaintzak” Eusko Jaurlaritzaren…\nAmaia Barredo, Iturria: Irekia\nNaturzaintza - Euskal Autonomia Erkidegoko Natura Kontserbatzeko Aholku Batzordeak ontzat eman du Eusko Jaurlaritzaren proposamena Gasteizko Mendien eremua naturagune babestu izendatzeko.\nAholku Batzordeko kide gehienak agertu dira Eusko Jaurlaritzaren proposamenaren alde, bik besterik ez dute aurka bozkatu. Horrenbestez, Gasteizko Mendi Altuak –5.065 hektarea, babesteko kanpoko eremua barne- kontserbazio bereziko eremu izendatzeko izapideekin jarraituko dute.\n«Izapide horiekin –azaldu du Amaia Barredo Eusko Jaurlaritzako Ingurumen Plangintzako zuzendariak- izendatzeko dauden 29 kontserbazio bereziko eremuetako 10en gestioek aurrera egingo dute».\nNaturzaintza natura babesteari dagokionez, aholkularitzarako eta lankidetzarako erakunde kolegiatua da. Naturtzaintzaren egitekoa babestutako naturagunetako estrategiari eta kudeaketari buruz nahiz gune berriak naturagune babestu aitortzeko proiektuei buruz informatzea da. Horrez gain, babestutako naturaguneak hobeto babesteko eta kudeatzeko balio duten jarduketak proposatzen ditu.\nGaur arratsaldeko saioan, ingurune hidrikoan (ibaietan, estuarioetan eta hezeguneetan) Euskal Autonomia Erkidegoko Natura 2000 Sareko KBEn eta BBEn aplikatu beharreko kontserbazio-arauak; Arabako ibaietan erkidegoko garrantzia duten bost leku (Baias, Ayuda/Ihuda, Ebro, Omecillo-Tumecillo eta Zadorra) KEB gisa izendatzea. Salburuako gunea ere KBE eta BBE (hegaztientzako babes bereziko eremu) gisa izendatzea eta Ordunteko, Entziako eta Urkabustaizko Irla Hariztiak KBE gisa izendatzea ere aztertu dute.\nNaturzaintzako kontseilua hauek guztiek osatzen dute: Eusko Jaurlaritzako Ingurumen eta Lurralde Politikako sailburuak, izan ere, Kontseiluaren burua da (nahiz eta administrazio honek gehiengorik ez izan), naturagune babestuek eragiten dieten Udaletako Lurralde Historiko bakoitzeko ordezkari banak; Eusko Jaurlaritzako Nekazaritza eta Arrantza Saileko ordezkari batek, Eusko Jaurlaritzako Ingurumen eta Antolamendu Politika Saileko ordezkari batek; Euskal Herriko Unibertsitateko ordezkari batek, Foru Aldundi bakoitzeko ordezkari batek, natura aztertzeko eta kontserbatzeko elkarteetako ordezkari batek, ingurumenean prestigioa duten hiru pertsonek, nekazaritzako sindikatuetako ordezkari batek eta basozainen elkarteetako ordezkari batek.\nBARREDO_NATURZAINTZA.mp3 behera kargatu (900 KB)


Gureak lantegikoak primeran ibili ziren zapatuan, Auzokoak elkarteak antolatutako bazkarian - etakitto.eus\nGureak lantegikoak primeran ibili ziren zapatuan, Auzokoak elkarteak antolatutako bazkarian\nUrkizu aldeko sozietateek osatzen duten Auzokoak elkartekoek, urteroko martxan, Errege eguna igaro eta hurrengo zapatuan, asteburu honetan egin du Gureak lantegi babestuetako langileentzat bazkaria, Urkusu Gain eta Erdi Bana elkarte gastronomikoetan. Bazkariaren ondoren, jai eguna biribiltzeko, dantzaldia eta oparien zozketa egin zituzten, lagundu duten enpresa eta erakundeei esker. 1981. urtean hasi ziren antolatzen ekimena eta aurten 38. edizioa bete du bazkariak. ARGAZKIAK IKUSI NAHI BADITUZUE SARTU GURE MEDIATEKAN.\n#gureak #auzokoak #bazkaria #urkizu #elkarte #sozietate #errege\n« “Sare sozialik ez?” (Felix Morquecho) Emakumezkoen 2. Mailako taldea sendo sailkapenaren lidergoaren bila »


"NATURA, GIZAKIA ETA ARTEA"IRUDIGILEEN TOPAKETA EGINGO DA ALKIZAN - Noticias - Alkiza\n"NATURA, GIZAKIA ETA ARTEA"IRUDIGILEEN TOPAKETA EGINGO DA ALKIZAN\nFagus Alkiza Interpretazio Zentroaren V. urteurrena ospatzeko "Natura, gizakia eta artea" irudigileen topaketa egingo dugu maiatzaren 26an Alkizan\nFagus Alkiza Interpretazio Zentroak 5 urte beteko ditu maiatzean eta horren harira, "Natura, Gizakia eta Artea" irudigileen topaketa egingo dugu maiatzaren 26an.\nAlkiza herri txikia izanik ere, ondare natural izugarria du. Herriko plazatik bertatik ikusi ditzagun paisaiak zoragarriak dira, sormenerako gune paregabea dela esan daiteke. Fagus Alkizak urteak daramatza natura, gizakia eta bien arteko harremanetik sortzen den kulturaren inguruan hausnartzen eta hori babestu eta indartzeko lanean. Hala, hiru elemetu horiek ardatz moduan harturik, irudiarekin lan egiten duzuen artistak elkartu nahi zaituztegu, egunean zehar bakoitzak bere esparruko lan bat sortu dezan.\nTopaketa hau herritarrentzako ez ezik, artistentzako ere erakusleiho bat izatea nahi dugu. Batetik, herritarrek artisten sortze prozesua nolakoa den ikusteko aukera izango dute bertatik-bertara. Bestetik, artearen esparru ezberdinetan diharduzuen emakume zein gizonezkoek elkarren berri izan eta ideiak, galderak, proposamenak e.a. partekatzeko espazio bat eskainiko zaizue.\nTopaketa Alkizako gune ezberdinetan gauzatuko da eta bestek-beste, Koldobika Jauregi eskulturgile ezagunaren Ur mara museora ere zabalduko da sorkuntza gunea.\nTolosaldeko zein Gipuzkoa osoko artistei gonbidapena luzatzea erabaki dugu, Topaketa hau eskualderako ez ezik, Gipuzkoa osorako ere erakusleihoa izatea nahi baitugu. Irudiaren esparru ezberdinetako artistak, emakume zein gizonak, gazteak eta ez horren gazteak elkartzea da gure xedea.\nTopaketan parte hartu nahi baduzu, jar zaitez gurekin harremanetan:\nTelefonoa: 688 604 466


Euskal zinema, arratsaldero, ETB1enEuskal pantailaren gunea\nGaurtik hasita eta ostiralera bitartean, asteartean izan ezik, euskal filmak emango ditu Euskal Telebistako lehen kateak arratsaldero 16:00etan. Hala, euskal zuzendariek egindako istorioak ikusteko aukera egongo da bazkal ostean.\nPatxo Telleriak eta Aitor Mazok 2009an zuzendutako Hodeiak pintatzeko makina izango da gaur euskal zinemaren zikloari hasiera emango dion filma, frankismoaren azken urteetan Bilboko giro grisean girotutako istorioa.\nSan Inazio eguna dela eta, asteartean ez da emanaldirik egongo baina asteazkenean Angel Alkain eta Asier Hormaza protagonista dituen Eutsi (Alberto J. Goitiberea, 2007) ekoizpenarekin bueltatuko da euskal zinemarik onena ETB1era.\nOstegunean, Rivero familiaren oporraldia kontatzen duen Eta zu nor zara? proiektatuko dute, 2006an Antonio Mercerok zuzendutako ekoizpena.\nAzkenik, ostiralean, Helena Tabernaren Berri Ona (2008) filmak emango dio amaiera asteari. 1936ko Gerra Zibilera eramango gaitu istorioak, eta besteak beste, Barbara Goenagak,Unax Ugaldek eta Gorka Aginagaldek parte hartuko dute.\nInformazio gehiagorako sartu EiTB.eus atarian.\nEuskal zinema bost hamarkadetan, Bilboko Arte Ederren Museoan\nAlbisteak Asteko proposamena Emanaldiak Filmak euskaraz Motzean Zikloak\nBerri Ona Eta zu nor zara? ETB1 Euskal zinegileak Euskal zinema Eutsi Hodeiak pintatzeko makina


Ideia ona edo negozio ona? - Fundación Gaztenpresa\nNola jakin negozio-ideia on baten aurrean gauden\n1995ean, Nintendok Virtual Boy merkaturatu zuen, 3D errealitate birtualeko kontsola. Bideo-jokoen merkatua goitik behera aldatzeko baldintza guztiak betetzen zituen, baina, Japonian merkaturatu zutenean, huts egin zuten salmenta guztiek, eta konpainiak uko egin zion Europan merkaturatzeari. Ia 25 urte geroago, enpresa teknologiko handi batzuek, hala nola Googlek eta Sonyk, sekulako arrakasta izan dute beren EB betaurrekoekin, oso garestiak izan arren, eta teknologia hori erreferentzia bihurtu da bideo-jokoen merkatuan.\nZer gertatu zen Virtual Boy kontsolak bere ideia eraldatzailearekin arrakastarik ez izateko? Makinaren efektua oso ona zen, grafikoak ere egokiak ziren garai hartarako, eta kontsolak enpresa handi baten babesa zuen… Baina, berehala, zenbait arazo sortu ziren:\nBatetik, marketin-arlokoak: betaurrekoak izanik, oso zaila zen horien jolasgarritasuna erakustea.\nGainera, oso joko gutxirekin merkaturatu zuten kontsola.\nEta, berehala, buruko mina sortzen zuelako zurrumurrua zabaldu zen.\nArrazoi horien eta beste batzuen eraginez, ideia on bat negozio onaren sinonimo ez dela erakusten duen adibide grafikoenetako bat da Virtual Boy kontsola.\nHori Nintendori gertatu bazitzaion, zer gerta dakioke ideia on bat duen pertsona ekintzaile bati? Porrotaren arriskua murrizteko, behar-beharrezkoak dira errealismo-dosi handiak eta gogor lan egitea; negozio-ideiaren azterketa objektibo bat egin behar da, honako urrats hauek oinarritzat hartuta:\nIdeia on bat baino ez da edo dirua eman diezaguke?\nLehenik eta behin, zure ideia deskribatu behar duzu, ahalik eta zehaztasun handienarekin, ideia horren atzean negozio bat dagoen ala ez jakiteko.\nNola? Norbait produktu edo zerbitzu horrengatik ordaintzeko prest egongo litzatekeen edo, are garrantzitsuagoa, zenbat ordaintzeko prest egongo litzatekeen aztertu behar da. Monetizazioaz ari gara: ez da nahikoa erabiltzaileak izatea; horien ekintzak diru bihurtzen direla ziurtatu behar duzu. Gogora dezagun Arii “influencer”-aren kasua. Instagramen 2,6 milioi erabiltzaile zituen neska horrek pentsatu zuen bere arropa-diseinuarekin arrakasta izango zuela. Baina, salgai jarri zituenean… 36 kamiseta bakarrik saldu zituen.\nEzagutu ondo zure mugak eta prestatu abian jartzeko arrazoizko aurreikuspen batzuk. Egin deabruaren abokatuarena eta egin galdera hau zeure buruari: Zer atera daiteke gaizki? Zintzoa bazara, ez duzu sorpresa desatseginik izango.\nDeskribatu proiektuaren helburuak eta horien garrantzia.\nOso ondo jakin behar duzu zer nahi duzun: ez duzu arrakastarik izango xehatzeko gai ez zaren zerbaitekin. Esaterako, jarri konfiantzazko pertsona baten aurrean eta azaldu iezaiozu zer egin nahi duzun:\nHasi produktutik edo zerbitzutik, eta jarraitu bezero potentzialekin, mugituko zaren merkatuarekin, zure balio-proposamenarekin eta estali nahi dituzun premiekin.\nIzan kontuan negozio-ideia orok ezaugarri bat izan behar duela gutxienez: Produktu berri bat edo zerbitzu berritzaile bat eskaini behar dio merkatuari, edo erabilera-ezaugarri berriak eta baldintza hobeak dituen zerbait proposatu behar dio. Bi baldintza horietako bat betetzen ez badu, haren errentagarritasuna zalantzazkoa izango da.\nAztertu sektorea eta merkatua\nEgin zure sektorearen AMIA azterketa (Ahuleziak, Mehatxuak, Indarrak eta Aukerak) indarguneak eta ahultasunak identifikatzeko, eta saiatu lehenengoak ahalik eta gehien ustiatzen eta bigarrenak zure enpresaren sendotasun bihurtzen.\nHorren ondoren, pentsatu epe luzera: aztertu nola jokatu duen zure merkatuak iraganean, etorkizunean nola egingo duen jakiten saiatzeko. Horrela, merkatu aldakorra den, etorkizunik baduen edo multinazional handien bazka izango den jakingo duzu.\nAztertu zure produktua, lehia eta aurkitu haren abantailak\nZure produktua edo zerbitzua ahalik eta gehien zehazteko eta erabiltzaileek zergatik erosiko duten finkatzeko unea da. Horretarako, zure lehia aztertu behar duzu. Aukeratu zure sektoreko bi enpresa eta pentsatu horien bezeroek dituzten erosteko irizpide nagusiak.\nZure lehiatzeko abantailak ikusi behar dituzu, antzekoak izanez gero, gainerakoengandik bereiziko den produktu edo zerbitzu bat zehazteko eta haren sendotasunak ahalik eta gehien ustiatzeko.\nEgin proba bat\nAbian jartzeko unea iritsi da, baina, horren aurretik, merkatu-proba bat egitea komeni da, eskala txikiko ebaluazio bat, inbertsio handiak egin aurretik, ideiarekin asmatu duzun ala ez jakiteko. Erantzuna positiboa bada, prestatu proposamen komertzial on bat eta jar zaitez horretan lanean.\nGogoratu, Gaztenpresa Fundazioan, aholkularitza bilatu eta zure negozioa martxan jartzeko laguntza eskura dezakezula, ideia bera sortzetik finantzaketa bilatzeraino.


"Batua haustura handia izan zen planteatu zen moduan" | País Vasco | EL PAÍS\nEntrevista:XABIER KINTANA | Euskaltzaindiko idazkaria | Gaiak\n"Batua haustura handia izan zen planteatu zen moduan"\nDuela 35 urte, urriaren 3tik 5era bitartean, Euskaltzaindiak "batuaren biltzarra" egin zuen Arantzazuko Santutegian. Ikamikaz beteriko biltzarra izan zen, orduko euskalgintzan benetako zisma eragin zuena. Xabier Kintana (Bilbo, 1946), Euskaltzaindiko egungo idazkaria, euskara estandarraren bilakaeraren lekuko izan da. Bere esanetan, batua "\nhaustura handiegia" izan zen planteatu zen moduan, baina denboraren poderioz, "euskaldun guztion hizkuntza amankomun" bihurtu da.\nGaldera. Beharrezkoa al zen, benetan, euskara batua sortzea?\nErantzuna. Batasuna behar-beharrezkoa zen, baina beharbada planteatu zen moduan gordinegi gertatu zitzaien pertsona zaharrei. Euskara batuaren atzean zegoen gazteria, behialako euskaldun-fededun ideia hori zalantzan jartzen zuen gazteria ezkertiarra zen. Horrek ezker kutsua eman zion batuari, benetako haustura sortuz. Baina horrelako hausturak oso ohikoak dira ideia berriren bat sortzen den bakoitzean.\n"Predikazioa zen lehen euskararen erregistro bakarra; orain, horixe da txartoen dabilena"\nG. Batzuek diote oraindik batua ez dela ezinbestekoa euskarak bizirik iraun dezan.\nE. Senide edo herrikoen artean komunikatzeko tresna hutsa baldin bada, hizkuntzak dialektoetan zatikatuta iraun dezake. Baina komunikazioa distantzia handiagokoa denean eta komunikabide idatzi eta ahozkoak daudenean, ezinbestekoa da hizkuntza estandarra. Herriko hizkuntza gorte, administrazio eta irakaskuntza-hizkuntza bilakatu den bakoitzean, batasunaren arazoa planteatu da. Grezian planteatu zen duela 2.500 urte, eta koine delako dialekto amankomuna sortu zuten, gero erromatarrek, arabiarrek eta beste herri askok egin zuten bezalaxe.\nG. Baretu al dira azkenik batua eta euskalkien arteko ikamikak?\nE. Zoritxarrez, ez dira baretu, eta kezkatzeko modukoa da. Herri txiki bateko alkatea izanda, zilegi da bandoak bertako euskalkian ateratzea, baina batzuek unibertsitateko testuliburuak ere euskalkietan egitea planteatzen dute. Hau zorakeria itzela da, mundu zabalean ez baita inon egiten. Irizpide hori bera da Nafarroako antieuskaldun batzuek darabiltena: euskara bai, baina dialektoak, ez batua. Zer pentsatuko lukete erdaldunek telebistan indioen film bat andaluzieraz ikusiko balute? Irrigarritzat hartuko lukete. Horrelako gauzetarako, inongo usainik ez duen hizkuntza aseptiko bat behar dugu, hizkuntza estandarra, alegia.\nG. Batuaren aldekoen artean ere, gora-beherak izan ziren, Federico Krutwigekin kasu...\nE. Krutwigek oso ideia arkaizanteak zituen. Berak zioen, alemana, finlandiera eta beste hizkuntza batzuek protestantismoaren garaian finkatu zutela literatur eredua. Guk Leizarraga izan genuen, baina protestantismoa ez zen nagusitu geure artean. Beraz, Krutwigen eredua testuinguru historikotik kanpo zegoen. Krutwigen emaitzarik handiena, mundu klasiko grekolatindarra geure mundua ere badela ohartaraztea izan zen.\nG. Nolako eragina izan du batuak euskararen bilakaeran?\nE. Duela 50 urte, Bizkaian "emongo deutsodaz" esaten zuen pertsona batek "emango dizkiot" zer demontre den ez zuen ulertuko. Gaur, ez da hori gertatzen, euskara batua hizkuntza amankomun pasibo bilakatu baita. Lan eskerga egin da, bai toponimian, bai eta lexiko arloan ere, hitz erabilgarrienak finkatuz. Horrekin batera, Euskaltzaindia ahalegin handia egiten ari da euskalkietako hitzak batuan integratzen, euskalkiek ahalmen handia baitute hizkuntza amankomuna aberastu eta bultzatzeko. Euskalkien ahalmen hau jargoi mailako esamoldeetara ere hedatzen da. Esparru hau kodifikatu gabe dago oraindik euskara batuan.\nG. Hizkuntzaren erregistroez ari zara...\nE. Bai, horixe da orain esku artean darabilgun lana, ez baita berdin hitz egiten haurrekin edo norbera baino nagusiagoa den batekin, ez eta haserre edo pozik gaudenean ere. Euskara ofizialtasunik gabeko hizkuntza izan den garaietan, kodifikatuta zegoen erregistro bakarra predikaziokoa zen. Horixe da, hain zuzen ere, orain txartoen dabilena. Elizak euskalkiekin segitzen du liturgia kontuetan, baina euskaraz irakurtzen duten gehienek ez dute ikasi euskara dialektala, euskara batua baizik. Euskarari dagokionez, beraz, eliza 30 urteko atzerapenaz dabil. Ildo honetan, euskara elizgizonen hizkuntza izatetik hizkuntza laikoa izatera pasatu dela esan genezake.\nG. Diruaren ikuspegitik, zer moduz dabil Euskaltzaindia, batua eta euskararen alde esku artean darabiltzan lanak aurrera ateratzeko?\nE. Euskaltzaindiak problema ekonomiko larriak izan ditu, batez ere Nafarroako Gobernuak sinatuta zeuzkan hitzarmenak hautsi zituenetik. Orain, hitzarmen berria prestatzen ari gara Eusko Jaurlaritza eta aldundiekin, estualdiak gainditu eta Euskaltzaindiaren egitura mantentzen duten 20 langileen egoera ziurtatzeko asmoz.


Mascarades et Bohémiens - MASKARADAK - Maskaraden jatorriak\nMASKARADAK - Maskaraden jatorriak\nNicole Lougarot-en hipotesia.\nIV. eta XII. menteen artean argitaratutako idazkiek Urtats-eko karrika itzuliak deskribatzen dituzte, zointan parte hartzaileek herritarrei urte berri on bat ospatzen zieten.\nElizak gaitzetsirik, talde horiek oreinez maskatutako gizon bat edo gehiagoz osaturik ziren, emaztez tindatu eta maskatutako beste batez eta atsoz jantzitako beste batez.\nHemen aurkezturik diren maskaradetakoak bezalako taldeak berantago agertuko dira, bi sailetan bereizten diren personaiek osaturik : « ederrak » eta « itsusiak ». Horietan bada bi bikote, hartz bat eta bere hezlea, Tziganoak, mediku bat, zaldi-gona bat eta zintzarriak dakarzten antzezle talde bat. Gehienetan, emanaldi denboran personai baten hiltzea eta berpiztea antzezten dira, baita Buhamina baten erditzea. Ainitzetan, talde horrek herri edo hirian zehar eske bira bat ere egiten dute.\nNicole Lougarot, webgune honen idazleak, da hipotesia hau aitzinatzen duena :\ngaur egun edo lehenago herrialde askotan –Xiberoa barne- izan diren maskarada eta eske-bira askoren jatorriak Tziganoen bestetan aurki litzazkete eta populu horren ohitura, sinesmen edota trebetasun itxura litzazkete, Europaren punta batetik bestera duten antza esplikatuz.\nBer itxura eta ber personaiak dituzten maskaradak aurkitzen dira Tzigano populuaren parte bat mente batzu lehenago kokatu zen herrialdeetan.\nHorrez gain, emanaldi horietan Tzigano personaiek garrantzi handia dute.\nHipotesia hortaz xehetsun gehiagoFrantsesez.\nBeste ikerlarien hipotesiak\nIkerlari askok maskaraden ohitura indo-europear baserritarren kulto zahar bati lotzen dute : karrika itzuli horren bidez urte berria ospatzen da, espiritu txarrak hurruntzen dira, eritasunak haizatzen, neguaren bukaera manatzen eta natura iratzartzen laguntzen. Beste batzuek tradizio horiei Antzinateko Greziako dionisiar zeremoniekin harreman bat aurkitzen diete, arbaso zenduen arimak bizidunen bisitatzera heldu zirelarik.\nBeste batzuek oraino Antzinateko Erromako bestekin konparatzen dituzte. Hala nola:\nBacchanalak Bacchus, arno eta gehiegikeriaren jainkoaren omenezko iluneko besta orgiakoak.\nSaturnalak Saturne-n omenez, abenduan, dena ahalegintzen den besta, esklaboek itxurazko askatasunean bizitzen ahal diren besta.\nLuperkalak urteko purifikazio besta, otsailaren 15an ospatzen zena, emazteen joritasuna segurtatzeko.\nBatzutan, maskaraden jatorriaren azaltzeko Xamanismoa aipatzen da, lehenik Asiako xaman-ek (azti eta sendatzaile) biziarazten duten ohitura, trebetasun magiko eta erlijioso multzo hori, beste kontinenteetako jendarte primitiboetan zabaldu dena.\nEuropa osoan ikus daitekeen maskaraden arteko antza, leheneko europar baserritar kultur ondare amankomun baten bidez esplikatzen da gehienetan, urtea zeremonia, errito eta besta paganoen erritmoan aitzinatzen zelarik oraindik.\nZer dira maskaradak\nXiberoko maskaradak lehen


Tolosa&Co | Blog\nKale eta saltoki kanpoaldeak eskaintzaz betetzen dituen azoka da Tolosa&Co Tolosako komertzio txikien elkarteak antolatzen duen hau: 62 saltokik stock-ean dituzten produktuak prezio merkeagoan eskainiko dituzte datorren martxoaren 12an, goizeko 10etatik arratsaldeko 20etara, etenik gabe. Urtero modura, BRADERIE Tolosako saltoki txikien festa handia izatea nahi da,...\n16 February, 2022 Gehiago irakurri\nErruleta magikoa: gabon hauetan, 2.500€ ditugu saritan!\nEguberri hauetan ere Tolosan erosteak saria du! Herriko establezimenduetan kontsumitzen duzun bakoitzean boleto bat banatuko dizute eta gure erruleta magikoaren jaurtialdi bat modura izango da: ZEIN SARI TOKATUKO ZAIZU? Boletoa ireki eta ondo begiratu, 2500€ baitaude saritan. Bertan tokatu ahal izango zaizkizun txekeak eguberri hauetan nahiz...\n14 December, 2021 Gehiago irakurri\n05 October, 2021 Gehiago irakurri\n13 September, 2021 Gehiago irakurri\nGogoko EXPRESS: erosi online eta jaso erosketa egun berean!\nOnline erostea eta Tolosako saltoki txikietan erostea bateragarriak dira orain, GOGOKO zerbitzuaren bitartez. Baina ez hori bakarrik: orain, Tolosaldean bizi bazara, egun berean jaso ahal izango duzu zure erosketa! Horretarako baldintza bakarra bete beharko duzu: Tolosaldekoa izatea. Baina horrek ez du esan nahi beste toki batean...\n19 April, 2021 Gehiago irakurri\n21 December, 2020 Gehiago irakurri\n18 December, 2020 Gehiago irakurri\nTolosako Ostalaritza zure etxera\nCovid19-ren ondorioz jatetxe eta tabernak itxi dituztenez, Tolosako ostalari askok etxerako janari zerbitzua eskaintzea erabaki dute, euren negozioak martxan mantendu ahal izateko. Hemen aurki ditzakezue zerbitzu hau eskaintzen duten Tolosako establezimenduak eta euren eskaintza: Botarri Telefonoa: 943 65 49 21 (deitu) Banaketa: Egunero, bertan jasotzeko. Eceiza (Rondilla Kalea) Telefonoa: 943 65...\n13 November, 2020 Gehiago irakurri\nIrabazi sariak hilabetero Tolosa&Co VISArekin\nUrte osoan zehar hilabetero sari ezberdinak irabazteko aukera egongo da Tolosa&Co-ren VISA txartela erabilita: ordaindu gure txartelarekin Tolosa&Co-ren establezimenduetan erosketa bat egiten duzun bakoitzean eta irabazi sariak momentu berean, tiketean begiratuta! Hilabete honetako sariak: Oraindik ez daukazula VISA txartela? Eskatu zurea formulario hau beteta eta etxera bidaliko dizugu...\n02 September, 2020 Gehiago irakurri\nBeherapenak kalean, larunbat honetan Tolosan\nUrte gogorra izaten ari da, orokorrean, saltoki txikientzat; eta ez da gutxiagorako Tolosan. Horregatik, gure hondar aletxoa jarri behar dugu guztiok ekonomia lokala babestu eta biziberritzeko; ematen duguna jasotzen dugula ulertzeko. Gure bezeroen bezero gara, gure bizilagunen egunerokoa suspertzeko motorra, eurak gurea diren bezala. Horregatik...\n31 August, 2020 Gehiago irakurri


Hamar langabetik sei emakumeak dira Nafarroan - Nafarroa - euskalerriairratia.eus\nHamar langabetik sei emakumeak dira Nafarroan\nEuskalerria Irratia 2021-03-02 17:00\nGuztira langabeak jada 42.986 dira Nafarroan; horietatik 18.003 gizonak dira eta 24.983 emakumeak.\nNafarroan, 1.261 langabe gehiago daude lan zerbitzu publikoen bulegoetan otsailean, aurreko hilabetearekin alderatuta (%3,02); beraz, 42.986 langabe daude guztira, Lan Ministerioak astearte honetan jakitera eman duenez. Azken hamabi hilabeteetan 9.011 langabe gehiago zenbatu dituzte Nafarroan (%26,52).\nLangabezian dauden 42.986 pertsonetatik 18.003 gizonak dira eta 24.983 emakumeak; 5.180 25 urtetik beherakoak dira (2.607 gizon eta 2.573 emakume) eta gainerakoak, 37.806, adin horretatik gorakoak (15.396 gizon eta 22.410 emakume).\nOtsailean, langabeziak nabarmen egin zuen gora zerbitzuen sektorean (930 langabe), eta nekazaritza sektorean (104); industria sektorean (63 langabe berri) eta Eraikuntzan (bat gutxiago). Aurreko Lanik Gabeko Taldeak 165 langabe gehiago ditu.\nSektoreka, langabetu gehienak zerbitzuen sektorekoak dira (28.526), industria sektorekoak (5.704), nekazaritza sektorekoak (2.410) eta Eraikuntza sektorekoak (1.932). 4.414 aurreko enplegurik gabeko kolektiboari dagozkio.\nNafarroako ELA sindikatuak adierazi duenez, "krisi ekonomikoak berriro jo du enplegua" Foru Erkidegoan, eta ohartarazi duenez, "bosgarren hilabetea da jarraian langabetuak batuz". UGTk "oso kezkagarritzat" jo ditu otsaileko langabezia datuak: "42.986 pertsona daude lanik gabe, 1.261 gehiago hilabete batean eta 9.011 gehiago pandemiaren hasieran baino". CCOOk adierazi duenez, "langabeziak hazten jarraitzen du eta Nafarroak bost hilabete daramatza jarraian gora egiten". "Pandemiaren hirugarren olatuari aurre egiteko ezarritako osasun krisiaren murrizketek gogor jotzen jarraitzen dute lan merkatuan, batez ere emakumeengan eta gazteengan", azaldu du.


Irekia Eusko Jaurlaritza - Gobierno Vasco :: Eusko Jaurlaritzak gerra guztien biktimei omenaldia egin die Gernikaren 85. urteurrenean\nEusko Jaurlaritzak gerra guztien biktimei…\n<iframe src="https://www.irekia.euskadi.eus/eu/embed/videos?video_path=2022%2F04%2F26%2Fnews_76732%2Fhtml5%2Fconsejo_gobierno.mp4" width="320" height="210" allowfullscreen></iframe>\nEusko Jaurlaritzak gerra guztien biktimei omenaldia egin die Gernikaren 85. urteurrenean Iturria: Irekia\n2022_04_26_consejo_gobierno_03.jpg Iturria: Irekia\n2022_04_26_consejo_gobierno.jpg Iturria: Irekia\n2022_04_26_consejo_gobierno_02.jpg Iturria: Irekia\n2022_04_26_consejo_gobierno_04.jpg Iturria: Irekia\n2022_04_26_consejo_gobierno_05.jpg Iturria: Irekia\nEusko Jaurlaritzak 52 milioi euro bideratuko ditu Bilakatu COVID-19 programara\nGauzatu Industria programa: 28 milioi euro teknologia-oinarria duten edota berritzaileak diren ETEak sortzea eta garatzea sustatzeko\nGazteen alokairuari laguntzeko Gaztelagun programaren agindu berria\nBingen Zupiria Eusko Jaurlaritzako bozeramaile eta Kultura eta Hizkuntza Politikako sailburuak agerraldia egin du Gobernu Kontseiluaren osteko prentsaurrekoan, Arantxa Tapia Ekonomiaren Garapen, Jasangarritasun eta Ingurumeneko sailburuarekin eta Iñaki Arriola Lurralde Plangintza, Etxebizitza eta Garraioetako sailburuarekin batera.\nGobernu Kontseiluan jorratutako gai nagusien errepasoa egin aurretik, Eusko Jaurlaritzako bozeramaileak Gernikako Bonbardaketaren 85. urteurrenaren harira onartu den adierazpen instituzionala irakurri du.\nDeklarazioan adierazten denez, “Gernika gerraren krudelkeriaren eta giza sufrimenduaren sinbolo unibertsal gisa geratu da historiarako, defentsarik gabeko biztanleria zibilaren aurkako eraso bortitzenaren ikur”.\nZupiriak irakurri duenez, “85 urte igaro dira geroztik eta oraindik ere, harriduraz eta larritasunez, eta historiatik ikasteko ezintasunaren erakustaldi dramatiko batean murgilduta, munduan zehar ‘beste gernika’ batzuek egon direla eta badaudela onartu beharrean gaude. Europan bertan, Ukrainak eta bere hiri martiriek Gernika suntsitu zuen basakeria bera jasaten ari dira”. Ildo horretan, ozen eskatzen da, beste behin ere, balio etiko, demokratiko eta gizatiarretatik abiatuta, bertan behera utz dadila milioika pertsona errugaberi heriotza eta sufrimendua eragiten ari den eraso armatua. “Eta elkartasuna adierazten diegu Ukrainako herri eta erakunde legitimoei”, adierazi du.\nArantxa Tapia Ekonomiaren Garapen, Jasangarritasun eta Ingurumeneko sailburuak Jaurlaritzaren Kontseiluak gaur onartu dituen bi laguntza-programa aurkeztu ditu: Bilakatu programa eta Gauzatu Industria Programa, industrian inbertsioa sustatzeko. Laguntza horiek ETEentzako Laguntza Planaren barruan sartzen dira. Plan hori otsailean jarri zen abian, eta enpresen lehiakortasunari laguntzeko arloei erantzutea du helburu. Horretarako 74 laguntza-programa biltzen dira, 590 milioi euro guztira.\nBilakatu programari dagokionez, Jaurlaritzaren Kontseiluak 27 milioi euroko aurrekontua handitzea onartu du, enpresek dibertsifikazio- eta/edo birlokalizazio-jarduerak egin ditzaten, gaitasun berriak garatuz, negozio-lerroetan, produktuetan, zerbitzuetan eta merkatuetan. Gehikuntza hori gehitu behar zaio 2022ko martxoaren 2ko Aginduan jasotako hasierako 25 milioiko partidari, eta guztira 52 milioi euro dira.\nEkonomiaren Garapen, Jasangarritasun eta Ingurumen Saileko Industriaren eta Energia Trantsizioaren Zuzendaritzak, laguntza horiek izapidetzen dituenak, martxoan, deialdia ireki zenetik 20 egun baino igaro ez zirenean, egiaztatu zuen eskaera-kopuru handia (117) jaso zela eta aurkeztutako inbertsioa 458 milioi eurokoa zela –estimazioak 49,3 milioi euroko laguntza sortuko zuen–. Sailak programara hasiera batean izendatutako kopurua 25 milioikoa zenez, ikusi zen kontu-saila igo egin beharko zela ahalik eta eskabide gehienei erantzun ahal izateko.\nGauzatu Industria programari dagokionez, Jaurlaritzaren Kontseiluak ontzat eman du 28 milioi euroko gastua bideratzea aurrerakin itzulgarrien programa horretara, oinarri teknologiko eta/edo berritzailea duten ETEen sorrera eta garapena bultzatzeko. Eskabideak ekainaren 17ra arte aurkeztu ahal izango dira.\nEnpresa bakar bat ere desinformatuta gera ez dadin, otsailean eta martxoan informazio-saio orokor eta sektorial batzuk egin ziren; eta, orain, maiatzean eta ekainean, ETEentzako laguntza-planak Euskadiko eskualde batzuk zeharkatuko ditu.\nBere aldetik, Iñaki Arriola Lurralde Plangintza, Etxebizitza eta Garraioetako sailburuak jakitera eman du Gobernu Kontseiluak 7,6 milioi euroko aurrekontu-estaldura baimendu duela 18 urtetik 35 urtera bitarteko gazteen alokairurako diru-laguntzak arautzen dituen Gaztelagun programarentzat. Horrela, Iñaki Arriola sailburuak Gaztelagun programaren agindu berriaren edukiak azaldu ditu. Aginduak programan sar daitekeen pertsona-kopurua eta laguntza jasotzeko denbora zabaltzen ditu, azken kasu horretan hiru urteko gehieneko epa kendu eta 36 urtera arte zabaltzen baitu. “Agindu berriak laguntzaren baldintzak hobetzen ditu: behin-behinekotasuna ezabatzen da, eta, beraz, gazteek 36 urtera arte jaso ahal izango dute, baldintzak betetzen jarraitzen badute”, adierazi du.\nArriola sailburuak baieztatu duenez, “Gaztelagunek baldintza oso onuragarriak eskainiko dizkie, batez ere, laguntza jasotzen dutenei, egonkortasunari dagokionez, eta baldintza horiek betetzen jarraitzen badute, 36 urte bete arte mantendu ahal izango dute. Gure gazteen emantzipazioa bultzatu eta erabakiak lasaitasun handiagoz hartzen lagun diezaiekeen tresna da”.\nHalaber, Garraioetako sailburuak jakinarazi du Gobernu Kontseiluak baimena eman duela Espainiako Gobernuak Eusko Jaurlaritzari Euskal Autonomia Erkidegoko trenbide-sare berriko (AHT), Bilbo-Abandoko geltokira sartzeko korridoreko, lanak kudeatzeko agindua emateko hitzarmena sinatzea, Zaratamo eta Bilboko erdialdearen arteko tunelaren obrak Euskadiri gomendiotan emateko.\nHitzarmen hori honako hauek sinatu beharko dute: Espainiako Gobernuko Garraio, Mugikortasun eta Hiri Agenda Ministerioak eta Ogasun eta Funtzio Publikoko Ministerioak; ADIFek; eta Eusko Jaurlaritzako Lurralde Plangintza, Etxebizitza eta Garraio Sailak eta Ekonomia eta Ogasun Sailak.\nHorrela, Lurralde Plangintza, Etxebizitza eta Garraio Saila arduratuko da, kudeaketa-gomendioaren formularen bidez, eraikuntza-proiektua idazteaz eta Bilboko sarbideetan AHTren plataformaren obra kontratatu, gauzatu eta zuzentzeaz.\nTunelean egindako 6,3 kilometro inguruko korridorea da, Nerbioi gaineko biaduktuan du jatorria, Euskal Y-aren Galdakao-Basauri azpizatian, eta Bilboko erdialderaino iristen da.\nGobernuak gaur hartutako erabakiekin hasteko, Arantza López de Munain izendatua izan da Euskadiren Frantziako ordezkari. Euskadiren Frantziako Ordezkaritza iazko abenduan sortu zen, Parisen izango du egoitza eta Erkidegoa ordezkatzeaz aparte, hainbat sektoreko interesak defendatu eta euskal kolektibitateari babesa ematea du helburu.\nHalaber, Lanbide Euskal Enplegu Zerbitzu Publikoak 51 langile ditu aldi baterako, Bizitzeko Gutxieneko Diru-sarreraren espedienteen izapidetzea arintzeko, joan den martxoaren 16an sinatutako eta apirilaren 1ean bere gain hartutako transferentziaren ondoren, Gobernu Kontseiluak gaur onartu duenez.\nBestalde, Gobernu Kontseiluak baimena eman dio Gobernantza Publiko eta Autogobernu Sailari Eusko Jaurlaritzaren agerraldia eskatzeko Konstituzio Auzitegian, Voxek eta Alderdi Popularrak (PP) aurkeztutako konstituzio-kontrakotasuneko errekurtsoetan, Bizitzeko Gutxieneko Diru-sarreraren (IMV) auzian, betiere Euskal Autonomia Erkidegoaren autonomia eremuari eragiten dioten neurrian.\nAzkenik, bozeramaileak diru laguntzekin zerikusia duten bi erabaki aipatu ditu.\nAlde batetik, Lanbide Heziketako itunpeko ikastetxeei zuzendutako dirulaguntzetarako deia zabaltzea erabaki da. 2.500.000 euroko zenbatekoa duen deialdi honen helburua da itunpeko ikastetxeetako irakasleek parte hartzea, 2022-2023 ikasturtean Euskadiko Lanbide Heziketarako estrategikotzat jotzen diren esparruetako jarduera-ildoetan. Deialdiaren xedea da Lanbide Heziketaren eremuan eraldaketa digitalari eta eraldaketa berde zein jasangarriari erantzuna ematea, irakasleek Hezkuntza Sailak bultzatutako jardueretan eta proiektuetan parte hartuta.\nBestetetik, Kultura eta Hizkuntza Politika sailak milioi bat euro banatuko ditu nagusiki gaztelania erabiltzen duten hedabideetan euskararen erabilera areagotzeko. Komunikabide hauek eguneroko prentsa, edizio digitalak, irratiak eta internet bidez ematen dituzten berri-agentziak izan daitezke.\nintervencion_gobernu_kontse... behera kargatu (70 MB)\nzupiria_declaracion_adieraz... behera kargatu (6 MB)\ntapia_gauzatu_industria_eu.mp3 behera kargatu (800 KB)\ntapia_bilakatu_eu.mp3 behera kargatu (2 MB)\ntapia_informazioa_eu.mp3 behera kargatu (800 KB)\nzupiria_espainiako_gobernua... behera kargatu (2 MB)\nzupiria_lanbide_langileak_e... behera kargatu (2 MB)\narriola_gazteen_emantzipazi... behera kargatu (700 KB)\narriola_gaztelagun_baldintz... behera kargatu (1 MB)\narriola_aht_bilbo_eu.mp3 behera kargatu (600 KB)\narriola_aht_bilbo_eu.mp4 50 MB\narriola_gazteen_emantzipazi... 60 MB\narriola_gaztelagun_baldintz... 90 MB\ntapia_bilakatu_eu.mp4 100 MB\ntapia_gauzatu_industria_eu.mp4 60 MB\ntapia_informazioa_eu.mp4 60 MB\nzupiria_espainiako_gobernua... 100 MB\nzupiria_lanbide_langileak_e... 100 MB\nBerdintasunerako Lege berriaren aurkezpen publikoak egingo dira Gasteizen, Bilbon eta Donostian


Eman izena Ahostegunak saioetan parte hartzeko! — Mintzola ahozko lantegia\nEman izena Ahostegunak saioetan parte hartzeko!\nMintzolak unibertsitatean garatzen duen beste ekimen bat da UNIbertsoan. / XDZ\n18 eta 22 urte bitarte dituzu eta antzerkia, bertsolaritza, kantua edota literatura gustuko dituzu? hau zuretzako da...\nPasa den astean iragarri bezala, ostegunak bereziak izango dira azaroan unibertsitate inguruan dabiltzan gazteentzat. Ahozko kultur sorkuntzarekin ondo pasatzeko saioak antolatu ditugu Mintzola Ahozko Lantegiak eta UPV/EHUko Mikel Laboa Katedrak, Euskaltzaindiaren eta EHUKulturaren laguntzarekin batera: Ahostegunak.\nAntzerkia, bertsolaritza, kantagintza eta literatura izango dituzte mami ekimena osatzen duten saioek. Egun bakoitzeko, kultur sorkuntza bat landuko da eta diziplina horretan aritu eta aditu den lagun batek edo batzuek hartuko du(te) parte. Azken egunean, aurretik egondako gonbidatu guztiekin mahai-ingurua egingo dugu. Saioak ostegunez izango dira, 16:00etatik 19:00etara. UPV/EHUko Gipuzkoako campusaren ondoan dagoen Euskaltzaindiaren egoitzan gauzatuko ditugu, Donostian. Urriaren 31n egingo da lehena eta, jarraian, ostegunero egingo dira saioak azaroaren 28an azkenengoa egiten den arte.\nIzen-ematea gaur abiatu da eta martxan egongo da urriaren 21era arte. 18 eta 22 urte bitarteko gazteentzako da ekimena: UPV/EHUko Gipuzkoako campusean egingo denez, eta, honenbestez, unibertsitateko ikasleek eskurago izango duten arren, ateak irekita dituzte interesa duten gainerako zaletuek ere. Izen-ematea doakoa da, baina ezinbestekoa; behin izena emanda, saio guztietara agertzeko konpromisoa eskatzen da.\nEgitaraua eta gonbidatuak ezagutu nahi?


Best European hondartzak irisgarria Trenak By | Save A Train\nHasiera > Bidaia Europan > Best European hondartzak irisgarria Trenak By\nTren bidaia France, Tren bidaia Italia, Tren bidaia Portugal, Tren bidaia Spain, Bidaia Europan\nhondartza oporrak askok estres hasten Hegaldi, autobusak, eta ferryak, baina ez modu bat errazagoa da. Bidaiatzea trenez hainbeste onurak, utzi lasaiago sentitzen Nik nahiz eta hasi baino lehen, zure oporrak. you baten bila ari den ala ez bazkari goxoa itsasoaren ikuspegi bat edo chill familia opor batera, Han irisgarria trenak by ederra Europako hondartzetan ugari daude.\nITALY: Bay Isiltasunaren, Sestri Levante\nGertuen tren geltokia: Sestri Levante Station, 1.1km, a 14 min jaramonik.\nhondartzak irisgarria trenak eta itsasoaren eta polita koloreak arabera\nThe xarmangarri Italiako kostaldeko Sestri Levante herrian irisgarria trenak by hondartzetan bat da eta aspalditik ospatzen bere paisaiak harrigarriak eta koloretsua kostaldeko etxe eta estazioak, guztiak historia aberatsa eta kultura. eta beachgoers – Oraindik zorte duzun. Baia del Silenzio izeneko hondartza txikia, edo 'Bay Silence' bere moniker lortzen lasai batetik, kristal badian ur urdin, baita rock natural formaciones hondartzara babesten duten haizea bezala.\nJendetza saihesteko, Bisitariek gomendatzen genuke paradisu txoko honetan irailean edo urrian zehar. Hau da uztaila eta abuztua opor-arduradunek egin ondoren bere etxerako bidea.\nMilan Sestri Levante Trenak to\nLa Spezia Sestri Levante Trenak to\nGenova Sestri Levante trenak\nParmako Sestri Levante Trenak to\nHONDARTZAK ACCESSIBLE trenetan SPAIN BY: Playa de la Llosa, Cambrils\nGertuen tren geltokia: Cambrils tren geltokia, besterik 1,2km edo 16 min tren geltokitik oinez.\n3 Itsasoan urpekariak\nEspainiako ospetsua Ibiza eta Mallorcako hondartzak ez bezala, Platja de la Llosa hondartza Cambrils herri txiki kostaldean hondartza lasaia da. familiak edo bikote oporrak lasaigarri bat bila Perfect. Playa de la Llosa jatetxe ugari ditu eta kafetegiak Gertuko, baita aterkiak eta loungers alokairua gisa, komun publiko, eta gurpil-aulki sarbidea.\nHondartza bera olatuak eta mareak mugatzen duten gizakiak egindako txiki kalak ditu. ur bero urdina argi konbinatzen, horregatik, igeriketa eta snorkeling oso lasaigarria.\nGertuen tren geltokia: Meia Praia tren geltokia, a 6 minute, 500m walk.\nHondartzan jende udan, irisgarria trenak by hondartza\nospetsua Kokatuta Algarve kostaldean, Meia Praia Lagos eskualdean handiena da eta, gainera, gure handiena hondartzak irisgarria trenak arabera. beste alderatuta, Gehiago turismo-bete Algarve zatiak, Meia Praia ederrez urrezko harea eta lasaia oasi lau kilometro luzea da. Badira ere kafetegi eta tabernak kostaldean zipriztindua. Mendebaldeko hondartzaren ertzean da apur busier bere Lagos hurbiltasuna.\nMeia Praia da, halaber, herri erdian ur kirol barne windsurfa, kite surfa, eta uretako motorra. Bisitariak ikasgai ordaindu daiteke eta materiala alokatzeko. Gutxiago abenturazale, ur refreshingly hotza bainu bat eta gezur-behera hamaka batean aterki baten azpian, halaber, alokairuan eskuragarri.\nGure hondartzak irisgarria trenak by azken pick, FRANTZIA: Beach Senix, Getaria\nGertuen tren geltokia: Gare de Getaria besterik 2.1km kanpoan, Erraz walkable baina taxi ride azkar bat itsasora hartu ahal izango duzu.\nsurflari itsasoa begira\ntxiki-txiki bat, basati on secluded hondartza, ukitu Hego-mendebaldeko Frantziako kostalde, Beach Senix (gainera, batzuetan Cenitz izeneko) hasiberri surflari helmuga ezin hobea da, familia edo solo bidaiariek. Ipar Euskal Herriko bihotzean, Biarritz eta Saint-Jean-de-Luz arteko, Getaria xarmangarri zahar bat da arrantza herri.\nhegoaldekoena kokatuta Getariako amaituko da eta horregatik gure hondartzak irisgarria trenak by parte da, Plage de Senix tan olatuek pixka bat txikiagoak dira aurkituko duzuna baino up in kostaldean zehar Biarritz, hau da, Europako surf hiriburua bezala ezagutzen. The edertasun naturala eta lasaia Vibe egin da Leku ezin hobea bisitatzeko.\nBordele Biarritz Trenak to\nBordele Trenak Nantes\nLyonetik Miarritzeko Trenerako txartelak\nBiarritz Trenak to Marsellako\nAre tren txartelak erosteko bidaia hondartzak eskuragarriago egiteko trenen bidez erreserba tasak gabe Begiratzen? bisitatu Saveatrain to gehien merkean tasak sartzeko.\nEz gure blog post txertatzeko zure gune kalera nahi dituzu, ondoren, egin klik hemen: http://embed.ly/code?url=https://www.saveatrain.com/blog/best-european-beaches-accessible-by-trains/ - (Joan behera Embed Code ikusteko)\nlongtrainjourneys tren bidaiak Bidaiak travelfrance travelportugal travelspain\nTren bidaia Austria, Tren bidaia Britainia, Tren bidaia France, Tren bidaia Alemanian, Tren bidaia Hungaria, Tren bidaia Italia, Tren bidaia Portugal, Tren bidaia Spain, Tren bidaia Suedia, Tren bidaia Suitza, tren bidaia aholkuak, Bidaia Europan\ntren bidaia, Tren bidaia Italia, tren bidaia aholkuak, Bidaia Europan\ntren bidaia aholkuak, Bidaia Europan


PANTERAK. Munduan zehar felidoen bila - TEE - Tolosako Ekinbide Etxea\nPANTERAK. Munduan zehar felidoen bila\nPANTERAK. Munduan zehar felidoen bila Topic Euskal Herria Plaza, 1, 20400 Tolosa, Guipúzcoa\n18nov19:30PANTERAK. Munduan zehar felidoen bilaAMALUR 202119:30 Topic, Euskal Herria Plaza, 1, 20400 Tolosa, GuipúzcoaActividades:Amalur\nPANTERASek lau urteko abentura kontatzen du. Andoni Canela eta haren seme Unai munduan zehar dabiltza planetako lekurik basatienetan azken felido handien bila. Emaitza: formatu handiko liburua eta Wanda Naturak ekoitzitako\nPANTERASek lau urteko abentura kontatzen du. Andoni Canela eta haren seme Unai munduan zehar dabiltza planetako lekurik basatienetan azken felido handien bila. Emaitza: formatu handiko liburua eta Wanda Naturak ekoitzitako film dokumentala. Aita eta semea Mato Grossoko jaguarraren, Kalahariko gepardoaren, Rajastango tigrearen, Patagoniako pumaren, Ceilango lehoinabarraren, Sierra Morenako katamotz iberikoaren eta Masai Marako lehoiaren bila joan dira. Zeharkaldia hainbat urtez luzatzen da, eta “munduko sabaian” amaitzen da. Han, Andoni eta Unai Tibeteko eta Himalayetako mendietan bizi den elurretako lehoinabar ospetsua bilatzen saiatzen dira. Andoni Canelak egindako proiektu hau eta beste batzuk aurkeztuko ditu, Xavier Moretekin batera, zeremonia maisu gisa.\nAndoni Canela (Tutera 1969) ingurumen-kazetaritzan espezializatutako argazkilaria da. Bere lanak hainbat komunikabidetan argitaratzen dira, hala nola National Geographic, La Vanguardia, El País, BBC Wildlife, Newsweek eta Sunday Times. Goya sarietarako izendatu zuten, “Unairen bidaia” dokumentalaren bidez (2016). Familiarekin batera planeta osoan zehar ibiliko da, 7 animalia enblematiko bilatzeko, argazkiak ateratzeko eta haien egoera larria erakusteko.\nXavier Moret kazetari eta idazlea da. Bartzelonan jaio zen 1952an, eta ia mundu osoan ibili da. Bere erreportajeak El País, La Vanguardia, National Geographic eta Altaïr argitalpenetan argitaratu ditu. Eleberriak eta bidaia-liburuak idatzi ditu. Azken horien artean daude “Islandia, la isla secreta” (2002), “A la sombra del baobab” (2006), “La memoria del Ararat” (2015), “Grecia. Viaje de otoño” (2016), “Tras los pasos de Livingstone” (2019) eta “Historias de Japón “(2021)


Elirale konpainiaren dantza garaikidea eta La Baldufaren umeentzako “Safari” obra, 2021eko lehen kultura hitzorduak | www.amorebieta.com\nInicio Kultura Elirale konpainiaren dantza garaikidea eta La Baldufaren umeentzako “Safari” obra, 2021eko lehen...\n– “O!” antzeslanak dantza garaikideko kupula mugikor batean sartzeko, bakarkako batez gozatzeko eta bizitzaren zikloaren inguruan bidaia abstrakto bat egiteko gonbitea luzatzen digu.\n– La Baldufa konpainia kataluniarraren “Safari” obrak bullying-a bezalako gai konplexua jorratzen du.\nAmorebieta-Etxanoko kultura eskaintzak ekidin ezineko bi antzerki emanaldirekin agurtuko du 2021a. Alde batetik, Urtarrilaren 2an, larunbatean, dantza garaikideko Elirale konpainiak “O!” bere ikuskizun berria aurkeztuko du Zornotza Aretoan lau saio ezberdinetan, 12:30/16:00/17:30/19:00.\nEkitaldi bietarako sarrerak sarrerakzornotzaaretoa.com web-orrialdean edo Zornotza Aretoko leihatilan bertan egongo dira salgai\nArtículo anteriorComunicado del Ayuntamiento de Amorebieta-Etxano sobre el uso de materiales pirotécnicos\nArtículo siguienteDena prest Amorebieta IV Pilotalekuan bihar Errege Magoei harrera egiteko